open-index/open-wikipedia-markdown huggingface dataset:
കാടുകുറ്റി

കേരളത്തിലെ തൃശ്ശൂർ ജില്ലയിലെ കാടുകുറ്റി ഗ്രാമപഞ്ചായത്തിന്റെ  ആസ്ഥാനം സ്ഥിതി ചെയ്യുന്ന ഗ്രാമമാണ് **കാടുകുറ്റി**. തൃശ്ശൂർ നഗരത്തിൽ നിന്ന് 33 കിലോമീറ്റർ ദൂരത്തിലും, കൊച്ചി നഗരത്തിൽ നിന്ന് 45 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 6 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് കാടുകുറ്റി. 

## അധികാരപരിധികൾ
* പാർലമെന്റ് മണ്ഡലം - ചാലക്കുടി, മുകുന്ദപുരം എന്നാണ് പഴയ പേര്.
* നിയമസഭ മണ്ഡലം - ചാലക്കുടി
* വിദ്യഭ്യാസ ഉപജില്ല - മാള
* വിദ്യഭ്യാസ ജില്ല - ഇരിഞ്ഞാലക്കുട
* വില്ലേജ് - കാടുകുറ്റി
* പോലിസ് സ്റ്റേഷൻ - കൊരട്ടി

## പ്രധാന സ്ഥാപനങ്ങൾ
* LAIUP School Kadukutty 
*Kerala Chemical and Proteins, NITA JELATIN
* St Francis Xaviers Church,  Sambaloor 
* Union High School, Annanad
* Grama Panchayath Office
* Village Office
* Hoch Remedies , Annanad
* Infant Jesus Church 
*St. Augustine L P School 
*St. Joseph Hospital
*Mini Civil Station 
*
*
*K Karunakaran Bus stand kadukutty
*Telephone Exchange
*Govt. Ayurvedic hospital, Kadukutty 
*St. Antony's Chapel 
*St. George Chapel Pambuthara￼
*S N D P Kadukutty
*Mattapalli Bhathrakali Temple
*FRC club
*Thikootam Hanging Bridge
*Kadukutty Co -operative Bank
*Catholic Syrion Bank
*Krishi Bhavan

## എത്തിച്ചേരാനുള്ള വഴി
റോഡ് വഴി - എൻ.എച്ച് 47 ൽ തൃശ്ശൂർ-എറണാകുളം വഴിയിൽ, ചാലക്കുടി പാലം കഴിഞ്ഞുള്ള മുരിങ്ങൂർ കവലയിൽ നിന്ന് വലത്തോട്ട് 5 കിലോമീറ്റർ.

റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 6 കിലോമീറ്റർ, ഡിവൈൻ നഗർ മുരിങ്ങൂർ 5 കിലോമീറ്റർ എന്നിവയാണ്.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 25 കിലോമീറ്റർ.

## സമീപ ഗ്രാമങ്ങൾ
* സമ്പാളൂർ
* അന്നനാട്
* പാളയംപറമ്പ്
* കാതിക്കുടം - ഇവിടെയാണ്  നിറ്റാ ജെലാറ്റിൻ പ്രൈവറ്റ് ലിമിറ്റഡ് (പഴയ കെ.സി.പി.എൽ) സ്ഥിതിചെയ്യുന്നത്.
* കല്ലൂർ
* തൈക്കൂട്ടം - തൈക്കൂട്ടം തൂക്കുപാലം ഇവിടെയാണ്.
* വൈന്തല

## ചിത്രശാല

File:Kadukutty_Church_കാടുകുറ്റി_പള്ളി.JPG|കാടുകുറ്റി ഇൻഫന്റ് ജീസസ് ചർച്ച്
File:Luiz_Anglo_Indian_U.P_Shool,_Kadukutty,_Chalakudy.JPG|ലൂയിസ് ആഗ്ലോ ഇന്ത്യൻ വിദ്യാലയം, കാടുകുറ്റി


വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ടിപ് ടോപ് അസീസ്

കേരളത്തിലെ പഴയകാല പ്രഫഷണൽ നാടകപ്രവർത്തകനായിരുന്നു **ടിപ് ടോപ് അസീസ്** എന്നറിയപ്പെട്ടിരുന്ന **അസീസ്**. ഹാസ്യനാടക രചയിതാവ്, നടൻ, സംവിധായകൻ എന്നീ നിലകളിൽ ഇദ്ദേഹം പ്രസിദ്ധനായിരുന്നു. ‘ടിപ് ടോപ്’ എന്ന നാടക സംഘത്തിനു രൂപം നൽകിയതിനാലാണ് ഇദ്ദേഹം ടിപ് ടോപ് അസീസ് എന്നറിയപ്പെടാൻ തുടങ്ങിയത്. ഇദ്ദേഹം 
കൊച്ചിയിലെ പഴയകാല ഫുട്ബോൾ ടീമുകളിലും അംഗമായിരുന്നു. 

യേശുദാസിന്റെ പിതാവ് അഗസ്റ്റിൻ ജോസഫ് നേതൃത്വം നൽകിയിരുന്ന കൊച്ചിൻ ഡ്രമാറ്റിക് അസോസിയേഷനുമായി ബന്ധപ്പെട്ട് 1954-ലാണ് ഇദ്ദേഹം പ്രഫഷണൽ നാടക രംഗത്ത് പ്രവേശിച്ചത്.  പി.എ. തോമസിന്റെ കേരള കലാസമിതി, പി.ജെ. ചെറിയാന്റെ സേവ് ഇന്ത്യ തീയറ്റേഴ്സ്, പി.ജെ.തീയറ്റേഴ്സ്, ശ്രീമൂലനഗരം വിജയന്റെ വിജയ തീയറ്റേഴ്സ് തുടങ്ങിയ നാടക സംഘങ്ങളിൽ ഇദ്ദേഹം പ്രവർത്തിച്ചിട്ടുണ്ട്.

## രചിച്ച നാടകങ്ങൾ
ഇദ്ദേഹം ഇരുപതോളം ഹാസ്യ നാടകങ്ങൾ രചിച്ചിട്ടുണ്ട്. അവയിൽ ചിലവ:
* നിങ്ങൾക്കൊക്കെ ശാകുന്തളം മതി
* രമണന്റെ മരണം
* എനിക്കു ഗുസ്തി പഠിക്കേണ്ട
* അലാവുദ്ദീനും അത്ഭുതവും
* ഗുരുവും ശിഷ്യരും
* മഹാബലിക്കും മതിയായി
* കണ്ടാൽ അറിയാത്തവൻ കൊണ്ടാൽ അറിയും

## അഭിനയിച്ചിട്ടുള്ള ചലച്ചിത്രങ്ങൾ
* ചാപ്പ 
* അമ്മ അറിയാൻ 

## പുരസ്കാരങ്ങളും സ്മാരകങ്ങളും
* ബഹുദൂർ സ്മാരക അവാർഡ് 
* കേരള സംഗീത നാടക അക്കാദമിയുടെ ഗുരുപൂജ പുരസ്കാരം. 
* ഇദ്ദേഹത്തിന്റെ സ്മരണയ്ക്കായി ചുള്ളിക്കലിൽ ടിപ് ടോപ് അസീസ് സ്മാരക ഓപ്പൺ എയർ തിയേറ്റർ നിർമ്മിക്കപ്പെട്ടിട്ടുണ്ട്.

## അവലംബം

വർഗ്ഗം:മലയാളനാടക സംവിധായകർ
വർഗ്ഗം:നാടക അഭിനേതാക്കൾ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
ഐ.സി.സി. ചാമ്പ്യൻസ് ട്രോഫി 2013

ഐ.സി.സി. യുടെ ആഭിമുഖ്യത്തിൽ നടത്തിയ ഒരു ഏകദിന ക്രിക്കറ്റ് ടൂർണമെന്റാണ് **ഐ.സി.സി. ചാമ്പ്യൻസ് ട്രോഫി 2013**. 2013 ജൂൺ 6 മുതൽ 23 വരെയാണ് ഈ ടൂർണമെന്റ് നടത്തപ്പെട്ടത്. ലണ്ടൻ, കാർഡിഫ്, ബിർമിങ്ഹാം എന്നിവിടങ്ങളിലായാണ് ഈ ടൂർണമെന്റ് നടത്തപ്പെട്ടത്. ഈ ടൂർണമെന്റിലെ വിജയികൾക്ക് ലഭിക്കുന്ന സമ്മാനത്തുക $2 മില്യനാണ്. ക്രിക്കറ്റ് ചരിത്രത്തിലെ ഏഴാമത്തെയും അവസാനത്തെയുമായ ചാമ്പ്യൻസ് ട്രോഫി ടൂർണമെന്റാണ് 2013ലേത്. 2017ൽ ഐ.സി.സി. ലോക ടെസ്റ്റ് ചാമ്പ്യൻഷിപ്പ് ചാമ്പ്യൻസ് ട്രോഫിക്ക് പകരമായി നടത്തും എന്ന് കരുതപ്പെടുന്നു. ക്രിക്കറ്റ് കളിക്കുന്ന രാജ്യങ്ങളിലെ ഏറ്റവും മികച്ച് 8 ടീമുകളാണ് 2 ഗ്രൂപ്പുകളായി ഈ ടൂർണമെന്റിൽ പങ്കെടുക്കുത്തത്. 2013 ജൂൺ 23ന് ബിർമിങ്ഹാമിൽ നടന്ന ഫൈനലിൽ ഇംഗ്ലണ്ടിനെ 5 റൺസിന് തോല്പിച്ച് ഇന്ത്യ ജേതാക്കളായി. ഈ ടൂർണമെന്റിൽ ഏറ്റവും അധികം വിക്കറ്റുകൾ നേടിയതിനുള്ള ഗോൾഡൻ ബോൾ പുരസ്കാരം രവീന്ദ്ര ജഡേജയും, ഏറ്റവും അധികം റൺസ് നേടിയതിനുള്ള ഗോൾഡൻ ബാറ്റ് പുരസ്കാരവും, മാൻ ഓഫ് ദി ടൂർണമെന്റ് പുരസ്കാരവും ശിഖർ ധവനും നേടി
## പങ്കെടുക്കുന്ന ടീമുകൾ

## ഗ്രൂപ്പ് ഘട്ടം
### ഗ്രൂപ്പ് എ

----

----

----

----

----

### ഗ്രൂപ്പ് ബി

----

----

----

----

----

## നോക്കൗട്ട് ഘട്ടം
### സെമി ഫൈനൽ

----

### ഫൈനൽ

## സ്ഥിതിവിവരങ്ങൾ
### ബാറ്റിങ്
;കൂടുതൽ റൺസ്

### ബൗളിങ്
;കൂടുതൽ വിക്കറ്റുകൾ

## വിവാദങ്ങൾ
ചാമ്പ്യൻസ് ട്രോഫി ടൂർണമെന്റിനിടെ ഇംഗ്ലീഷ് ബാറ്റ്സ്മാൻ ജോ റൂട്ടിനെ ഒരു പബ്ബിൽ വെച്ച് കൈയ്യേറ്റം ചെയ്തതിന് ഓസ്ട്രേലിയൻ കളിക്കാരൻ ഡേവിഡ് വാർണറെ നിശ്ചിത കാലയളവിലേക്ക് ടീമിൽനിന്ന് പുറത്താക്കി.

ഇംഗ്ലണ്ട്-ശ്രീലങ്ക ഗ്രൂപ്പ് ഘട്ട മത്സരത്തിനിടെ ഒരു ഇംഗ്ലീഷ് കളിക്കാരൻ റിവേഴ്സ് സ്വിങ് വരുത്താനായി പന്തിൽ കൃത്രിമം കാണിച്ചു എന്നാരോപിച്ച് മുൻ ഇംഗ്ലണ്ട് നായകൻ ബോബ് വില്ലിസ് രംഗത്തെത്തി. എന്നാൽ ഈ ആരോപണം ഇംഗ്ലണ്ട് കോച്ച് ആഷ്ലി ഗൈൽസ് തള്ളിക്കളഞ്ഞു.

## അവലംബം

## പുറത്തേക്കുള്ള കണ്ണികൾ
* ചാമ്പ്യൻസ് ട്രോഫി: ഔദ്യോഗിക വെബ്സൈറ്റ് 
* ചാമ്പ്യൻസ് ട്രോഫി: ഇ.എസ്.പി.എൻ ക്രിക്കിൻഫോ കവറേജ്

വർഗ്ഗം:ഐ.സി.സി. ചാമ്പ്യൻസ് ട്രോഫി മത്സരങ്ങൾ
പാലാട്ട് കോമൻ (ചലച്ചിത്രം)

എക്സൽ പ്രൊഡക്ഷൻസിന്റെ ബാനറിൽ കുഞ്ചാക്കോ സംവിധാനം ചെയ്ത മലയാളചലച്ചിത്രമാണ്**പാലാട്ട് കോമൻ**. 1912ൽ കുണ്ടൂർ നാരായണ മേനോൻ എഴുതിയ  കോമപ്പൻ എന്ന കവിതയ്ക്ക് ശാരംഗപാണിയാണ് ചലച്ചിത്രഭാഷ്യം നൽകിയത്. 1962 ജൂലൈ 6നു എക്സൽ പ്രൊഡക്ഷൻസ് ഈ ചിത്രം പ്രദർശനശാലകളിലെത്തിച്ചു. സത്യനാണ് പാലാട്ട് കോമൻ എന്ന കേന്ദ്രകഥാപാത്രത്തെ അവതരിപ്പിച്ചത്.  കളരിപ്പയറ്റ് എന്ന ഇന്ത്യൻ അഭ്യാസ കലയുടെ പോരാളിയായ പാലാട്ടുകോമന്റെ ജീവിതത്തെ ആധാരമാക്കിയുള്ള ചലച്ചിത്ര മാണിത്.  വയലാർ രാമവർമ്മ എഴുതിയ ഗാനങ്ങൾക്ക് ബാബുരാജ് സംഗീതം നൽകി.

## അഭിനേതാക്കളും കഥാപാത്രങ്ങളും

## അണിയറ പ്രവർത്തകർ

## ഗാനങ്ങൾ
വയലാർ രചിച്ചു ബാബുരാജ് ഈണമിട്ട 12 ഗാനങ്ങളാണ് ഈ ചിത്രത്തിലുള്ളത്.
## അവലംബം

## പുറത്തേക്കുള്ള കണ്ണികൾ
*

വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
കിസാ കുർസി കാ

അടിയന്തരാവസ്ഥക്കാലത്ത് ഇന്ത്യയിൽ സർക്കാർ നിരോധിച്ച ഹിന്ദി ചലച്ചിത്രമാണ് **കിസാ കുർസി കാ**. 1977 ൽ റിലീസ് ചെയ്ത ചിത്രം സംവിധാനം ചെയ്തത് ജനതാ പാർട്ടി എം.പിയായിരുന്ന അമൃത് നഹാതയും  നിർമ്മിച്ചത് ബദ്രി പ്രസാദ് ജോഷിയുമായിരുന്നു.
## ചരിത്രം
മനോഹർ സിംഗായിരുന്നു അഴിമതിക്കാരനായ രാഷ്ട്രീയക്കാരന്റെ  മുഖ്യ വേഷം അഭിനയിച്ചത്. ശബാന ആസ്മിയായിരുന്നു നായിക. ആക്ഷേപ ഹാസ്യത്തിലൂടെ അടിയന്തരാവസ്ഥക്കാലത്തെ രാഷ്ട്രീയാവസ്ഥയെ നിശിതമായി വിമർശിച്ചു. സഞ്ജയ് ഗാന്ധിയുടെ മാരുതി കാർ പദ്ധതിയെ കണക്കിന് കളിയാക്കുന്ന സിനിമയിലെ മുഖ്യ രാഷ്ട്രീയ കക്ഷിയുടെ ചിഹ്നം കാർ ആയിരുന്നു. സ്വാമി ധീരേന്ദ്ര ബ്രഹ്മചാരി, ഇന്ദിരയുടെ പ്രൈവറ്റ് സെക്രട്ടറിയായിരുന്ന ആർ.കെ. ധവാൻ, റുഖ്സാന തുടങ്ങി അടിയന്തരാസ്ഥക്കാലത്തെ പ്രധാന ആളുകളെല്ലാം സിനിമയിൽ വിമർശിക്കപ്പെട്ടു. സെൻസർ ബോർഡ് നിരോധിച്ച സിനിമ ഏഴംഗ പുനഃ പരിശോധനാ കമ്മിറ്റിക്കു വിട്ടെങ്കിലും വാർത്താ പ്രക്ഷേപണ വകുപ്പ് 51 ഇന തടസവാദങ്ങൾ ഉന്നയിക്കുകയാണ് ചെയ്തത്. സിനിമയ്ക്ക് യാഥാർത്ഥ്യവുമായി ബന്ധമില്ലെന്ന് നഹാത നൽകിയ മറുപടി കണക്കാക്കിയില്ല.1975 ജൂലൈ 7 ന് അന്നത്തെ വാർത്താപ്രക്ഷേപണ മന്ത്രിയായിരുന്ന വി.സി. ശുക്ലയുടെ അധ്യക്ഷതയിൽ ചേർന്ന രഹസ്യയോഗം സിനിമയുടെ നെഗറ്റീവുൾപ്പെടെ പിടിച്ചെടുക്കാൻ നിർദ്ദേശം നൽകിയതായി പ്രോസിക്യൂഷൻ ആരോപിച്ചിരുന്നു.

ബോംബെയിലെ സെൻസർ ബോർഡ് ഓഫീസിൽ നിന്ന് ഫിലിം റോളുകളുടെ ഒറിജനലും പ്രിന്റുകളും ഡൽഹി, ഗുഡ്ഗാവിലെ മാരുതി പ്ലാന്റിലെത്തിച്ചു. അവിടെ വച്ച് പ്രിന്റുകൾ മുഴുവൻ നശിപ്പിക്കപ്പെട്ടു. ഈ കേസിൽ സഞ്ജയ് ഗാന്ധിയും മുൻ വാർത്താ വിതരണ വകുപ്പു മന്ത്രി വി.സി. ശുക്ലയും നിയമ നടപടികൾ നേരിട്ടു. സഞ്ജയ് കുറ്റക്കാരനാണെന്നു കണ്ടെത്തിയ സുപ്രീം കോടതി അദ്ദേഹത്തെ ഒരു മാസത്തെ തടവിന് ശിക്ഷിച്ചു. ജാമ്യം ലഭിക്കാതെ ഒരു മാസം തീഹാർ ജയിലിൽ അദ്ദേഹത്തിന് കഴിയേണ്ടി വന്നു. അടിയന്തരാവസ്ഥക്കാലത്തെ അതിക്രമങ്ങളന്വേഷിച്ച ഷാ കമ്മീഷൻ ഈ സംഭവത്തിലെ സഞ്ജയുടെ പങ്ക് ചൂണ്ടിക്കാട്ടിയിരുന്നു. വിസി. ശുക്ലയെ രണ്ട് വർഷത്തേക്ക് കോടതി ശിക്ഷിച്ചെങ്കിലും അദ്ദേഹം പിന്നീട് കേസിൽ നിന്നൊഴിവാക്കപ്പെട്ടു.

1978 ൽ ഈ ചിത്രം വീണ്ടും നിർമ്മിക്കപ്പെട്ടു.

## അവലംബം

## പുറം കണ്ണികൾ
*സുപ്രീംകോടതി വിധി
*സുപ്രീംകോടതി വിധി 
*http://www.imdb.com/title/tt0311401/

വർഗ്ഗം:ഹിന്ദി ചലച്ചിത്രം
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:നിരോധിക്കപ്പെട്ട സിനിമകൾ
കടവ് (ജാതി)

നമ്പൂതിരിമാർ അഥവാ മലയാള ബ്രാഹ്മണരിലെ ഏറ്റവും താഴ്ന്ന ഉപജാതിയായി കണക്കാക്കപ്പെടുന്ന വിഭാഗമാണ് **കടവ്**. ഇളയത്, അടികൾ എന്നീ വിഭാഗക്കാരാണ് കടവ് എന്ന ജാതിയിൽ ഉൾപ്പെടുന്നത്. രക്തവും മാംസവും ഉപയോഗിച്ചുള്ള താന്ത്രികക്രിയകൾ അനുഷ്ഠിക്കുന്നതിനുള്ള അവകാശം ഇവർക്കാണ്. ഇവർക്ക് മറ്റു നമ്പൂതിരിമാരോടൊപ്പം ഇരുന്ന് ഭക്ഷണം കഴിക്കുന്നതിനോ ക്ഷേത്രങ്ങളിൽ പൂജാരിയാകുന്നതിനോ അനുവാദമില്ല. അതുപോലെ തന്നെ വേദങ്ങൾ പഠിക്കാനോ പഠിപ്പിക്കാനോ യാഗങ്ങൾ നടത്താനോ സന്യസിക്കാനോ ഇവർക്ക് അനുവാദമില്ല. ഭട്ടവൃത്തി, ഓതിയ്ക്കൻ തുടങ്ങിയ പദവികളും ഇവർക്ക് നിഷിദ്ധമാണ്.

കടവ് എന്ന മലയാളപദത്തിന് കുളങ്ങളിലും മറ്റു ജലാശയങ്ങളിലും കുളിക്കാനും മറ്റുമുള്ള സ്ഥലം എന്നാണ് അർത്ഥം. ഇവർക്ക് മറ്റു ബ്രാഹ്മണവിഭാഗങ്ങളുമായി ഒരേ കടവിൽ നിന്നു കുളിക്കാം എന്നുള്ളതുകൊണ്ടാണ് ഈ പേര് സിദ്ധിച്ചത്.  

മലയാളബ്രാഹ്മണ ജാതിയിൽ തന്നെ, അനുഷ്ഠിക്കുന്ന കർമ്മങ്ങളുടെ അടിസ്ഥാനത്തിൽ ഏട്, ആട്, സന്ന്യാസം, ഭിക്ഷ, ശാന്തി, ഓത്ത്, അടുക്കള, അരങ്ങ്, പന്തി, കടവ് എന്നിങ്ങനെയുള്ള വിഭാഗങ്ങളായി തരംതിരിക്കപ്പെട്ടിരുന്നു.
## അവലംബങ്ങൾ
മാറ്റ്സ് വിലാൻഡർ

സ്വീഡൻകാരനായ ടെന്നീസ് കളിക്കാരനാണ് **മാറ്റ്സ് വിലാൻഡർ** .(ജനനം : 22 ഓഗസ്റ്റ് 1964).1982 മുതൽ 1988 വരെയുള്ള വർഷങ്ങളിൽ 7 ഗ്രാൻഡ് സ്ളാം കിരീടങ്ങൾ മാറ്റ്സ് വിലാൻഡർ നേടിയിട്ടുണ്ട്. വിംബിൾഡൺ പുരുഷന്മാരുടെ ഡബിൾസ് കിരീടവും 3 ഫ്രഞ്ച് ഓപ്പൺ കിരീടവും 3 ഓസ്ട്രേലിയൻ ഓപ്പൺ, ഒരു യു.എസ് ഓപ്പണും  മാറ്റ്സ് വിലാൻഡർ നേടിയിട്ടുണ്ട്.1988 ലെ ഒന്നാം നമ്പർ കളിക്കാരനായിരുന്നു .വിവിധതരം കോർട്ടുകളിൽ ഗ്രാൻഡ്സ്ലാം നേടിയിട്ടുള്ള 5 ടെന്നീസ് കളിക്കാരിൽ ഒരാളും ലോക ടെന്നീസ് ചരിത്രത്തിൽ  20 വയസ്സിനുള്ളിൽ 4 ഗ്രാൻഡ്സ്ലാമുകൾ നേടിയിട്ടുള്ള ഏക കളിക്കാരനുമാണ് മാറ്റ്സ് വിലാൻഡർ. 
. 
## അവലംബം

## പുറംകണ്ണികൾ

*Wilander On Wheels – Official Mats Wilander Website
*
*
*

വർഗ്ഗം:ലോക 1-ആം നമ്പർ ടെന്നീസ് കളിക്കാർ
വർഗ്ഗം:ഓഗസ്റ്റ് 22-ന് ജനിച്ചവർ
വർഗ്ഗം:1964-ൽ ജനിച്ചവർ
പ്രിസം പദ്ധതി

ഇന്റർനെറ്റിലെ മുൻനിര കമ്പനികളായ ഗൂഗിൾ യാഹു, മൈക്രോസോഫ്റ്റ്, ഫേസ്ബുക്ക് എന്നിവപോലുള്ളവയുടെ സെർവറുകൾ പരിശോധിച്ച് അതിലെ അംഗങ്ങളായ മറ്റ് രാജ്യങ്ങളിൽ നിന്നുള്ള കോടിക്കണക്കിന് ജനങ്ങളുടെ സ്വകാര്യ വിവരങ്ങൾ ചോർത്തിയെടുക്കാൻ വേണ്ടി അമേരിക്കൻ രഹസ്യാന്വേഷണ വിഭാഗം തുടങ്ങിയ പദ്ധതിയാണ് പ്രിസം.  രഹസ്യാന്വേഷണ വിഭാഗം വ്യക്തികളുടെ  വിവരങ്ങൾ ചോർത്തുന്നത് നിയമപ്രകാരമാണെന്നും പ്രിസം പദ്ധതിക്ക് അമേരിക്കൻ കോൺഗ്രസിന്റെ അംഗീകാരമുണ്ട് എന്നും അമേരിക്കൻ ദേശീയ രഹസ്യാനേഷണ തലവൻ ജെയിംസ് ആർ ക്ലാപ്പർ വിശദീകരിയ്ക്കുകയുണ്ടായി.

## അവലംബം
അത്യാഹിത വിഭാഗം

**അത്യാഹിത വിഭാഗം**.(ഇംഗ്ലീഷ്**:Causality department **).emergency department (ED), accident & emergency (A&E),emergency room (ER) എന്നീ പേരുകളിലും ഈ വിഭാഗം അറിയപ്പെടുന്നു. ആശുപത്രികളിൽ അടിയന്തര ചികിത്സാർഥം എത്തിക്കുന്ന രോഗികൾക്കും, അത്യാഹിതങ്ങളിലോ അപകടങ്ങളിലോ അകപ്പെട്ടവർക്കും വേണ്ടി സംവിധാനിച്ചിരിക്കുന്ന ആശുപത്രി വിഭാഗമാണ് അത്യാഹിത വിഭാഗം. ഇതര ആശുപത്രി ചട്ടങ്ങൾക്കോ നടപടിക്രമങ്ങൾക്കോ വിധേയരാക്കാതെ നേരിട്ട് ഇവിടെയെത്തിക്കാനും അടിയന്തര നടപടികൾ സ്വീകരിക്കാനും ഈ സംവിധാനത്തിലൂടെ സാധിക്കും. അത്യാഹിത വിഭാഗത്തോടനുബന്ധിച്ച് തന്നെ മുഴുസമയ ട്രോമാകെയർ യൂണിറ്റും മിക്ക ആശുപത്രികളിൽ സംവിധാനിച്ചിട്ടുണ്ടാവും.
## പുറം കണ്ണികൾ

* Use of emergency departments for less- or non-urgent care  (Canada) (Canadian Institute for Health Information)
* Overuse of Emergency Departments Among Insured Californians  (US) (California HealthCare Foundation, October 2006)
* ED visits (US) (National Center for Health Statistics)
* Academic Emergency Medicine , ISSN: 1069-6563, Elsvier
* Physicians on Call:  California's Patchwork Approach to Emergency Department Coverage 
## അവംലംബം

വർഗ്ഗം:ആശുപത്രി വിഭാഗങ്ങൾ
ട്രോമ കെയർ

**ട്രോമാ കെയർ.** (ഇംഗ്ലീഷ്:**[http://en.wikipedia.org/w/index.php?title=Trauma_care&redirect=no Trauma care])**τραῦμα എന്ന (ഗ്രീക്കിൽ നിന്നും , "wound") ശാരീരിക ക്ഷതങ്ങൾ, പരിക്കുകൾ, അപകട അത്യാഹിതങ്ങൾ  എന്നീങ്ങനെയുള്ള നിലകളിലുള്ള വ്യക്തികൾക്ക് അടിയന്തരമായ പരിചരണവും ശുശ്രൂഷയും നൽകുന്നതിനാവശ്യമായ സംവിധാനമാണ് ട്രോമാ കെയർ.

## പുറംകണ്ണികൾ

* International Trauma Conferences (registered trauma charity providing trauma education for medical professionals worldwide)
* Trauma.org  (trauma resources for medical professionals)
* Emergency Medicine Research and Perspectives  (emergency medicine procedure videos)
* American Trauma Society 
* Scandinavian Journal of Trauma, Resuscitation and Emergency Medicine

## അവലംബം

വർഗ്ഗം:ആശുപത്രി വിഭാഗങ്ങൾ
ജയസൂര്യ കലുവിതരണ സഖ്യം

ഏകദിനക്രിക്കറ്റിന്റെ ശൈലിയെ ഏറെ സ്വാധീനിച്ച ഓപ്പണിങ് ബാറ്റിങ് കൂട്ടുകെട്ടാണ് ശ്രീലങ്കയുടെ ക്രിക്കറ്റ് ടീമിലെ സനത് ജയസൂര്യയും രമേഷ് കലുവിതരണയും ചേർന്ന സഖ്യം. വളരെ സാവധാനത്തിൽ നിലയുറപ്പിച്ച് മികച്ച ഒരു സ്കോറിൽ എത്തിയതിനുശേഷം ആഞ്ഞടിക്കുക എന്നതായിരുന്നു ഏകദിനക്രിക്കറ്റിലെ പരമ്പരാഗത ബാറ്റിങ് ശൈലി. 1996-ലെ ലോകകപ്പിൽ ഈ സഖ്യം അന്നുവരെയുണ്ടായിരുന്ന ഏകദിന ഓപ്പണിങ് ശൈലിയെ തിരുത്തിക്കുറിച്ചു. ആദ്യ ഓവറുകളിൽത്തന്നെ ആഞ്ഞടിച്ച് പരമാവധി റണ്ണുകൾ നേടി ഒരു വമ്പൻ സ്കോറിലേക്കെത്തുക എന്ന ശൈലിയായിരുന്നു ഇവർ പുറത്തെടുത്തത്.

അന്നുവരെ ക്രിക്കറ്റിൽ വലിയ ശക്തിയല്ലാതിരുന്ന ശ്രീലങ്കൻ ടീം, ഈ ശൈലി സ്വീകരിച്ച് 1996-ലെ ലോകകപ്പ് സ്വന്തമാക്കി. ഇതിനെത്തുടർന്ന് മിക്ക രാജ്യാന്തര ക്രിക്കറ്റ് ടീമുകളും ഇത്തരം ആഞ്ഞടിക്കുന്ന ബാറ്റ്സ്മാൻമാരെ ഓപ്പണർമാരായി നിയോഗിച്ചു. അമ്പതോവറിലുള്ള ഒരിന്നിങ്സിൽ 250 മുകളിലുള്ള മൊത്തം സ്കോർ സാധാരണമായി മാറി.
## പുറത്തേക്കുള്ള കണ്ണികൾ
*http://www.espncricinfo.com/standardchartered/content/story/138743.html
വർഗ്ഗം:ക്രിക്കറ്റിലെ ബാറ്റിങ് കൂട്ടുകെട്ടുകൾ
മുട്ടാർ

thumb|മുട്ടാർ|thumb|250px|മുട്ടാർ ഗ്രാമത്തിൽ നിന്നുള്ള ഒരു ചിത്രം , ആലപ്പുഴ
thumb|മുട്ടാർ|thumb|250px|മുട്ടാർ ഗ്രാമത്തിൽ നിന്നൊരു കാഴ്ച , ആലപ്പുഴ
ആലപ്പുഴ ജില്ലയിലെ കുട്ടനാട് താലൂക്കിൽ വെളിയനാട് ബ്ലോക്കിൽ ഉൾപ്പെട്ട ഗ്രാമപഞ്ചായത്തിലാണ് **മുട്ടാർ ** എന്ന ഗ്രാമം. ഗ്രാമത്തിന്റെ വിസ്തീർണ്ണം 10.48 ചതുരശ്രകിലോമീറ്ററാണ്.ഇവിടുത്തെ പ്രധാന കാർഷിക വിള നെല്ലാണ് .

വിദ്യാഭ്യാസസ്ഥാപനങ്ങൾ, കുടുംബക്ഷേമ-ആരോഗ്യ കേന്ദ്രങ്ങൾ, പഞ്ചായത്ത്-വില്ലേജ് ഓഫീസുകൾ, സഹകരണസംഘങ്ങൾ തുടങ്ങിയവ മുട്ടാറിലെ പ്രധാന സർക്കാർ സ്ഥാപനങ്ങളാണ്.

## പേരിനു പിന്നിൽ

ചെമ്പകശ്ശേരി രാജാവ് പടയോട്ടം നടത്തി വടക്കു ഭാഗത്തേക്ക് നീങ്ങുമ്പോൾ മുത്തുപോലെ തെളിഞ്ഞൊഴുകുന്ന പുഴ കണ്ട് മുത്താർ എന്നു വിളിച്ചത് പിൽക്കാലത്ത് ഈ ഗ്രാമത്തിന്റെ പേരായിമാറിയെന്നു കേൾക്കുന്നു. കാലക്രമത്തിൽ മുത്താർ മുട്ടാറായിത്തീർന്നു. മിത്രൻ എന്ന ഗ്രാമാധിപന്റെ പ്രദേശമായിരുന്നതിനാലാവാം മിത്രക്കരി എന്ന് ആ സ്ഥലത്തിന് പേരുണ്ടായത്.

## ആരാധനാലയങ്ങൾ
* സെന്റ്‌ ജോർജ് പള്ളി
* സെയിന്റ് തോമസ് പള്ളി
* കൊച്ചുകൊടുങ്ങല്ലൂർ കാവ്‌  ദേവി ക്ഷേത്രം
* മഹാദേവ ദേവി ക്ഷേത്രം
* കൂട്ടുമ്മേൽ മഹാഗണപതി ക്ഷേത്രം
* പാറയിൽ പഞ്ചഭൂതേശ്വരി ക്ഷേത്രം
* ഇമ്മാക്കുലേറ്റ് കോൺസപ്ഷൻ പള്ളി (കോവേന്ത പള്ളി )
* മിത്രക്കരി ദേവി ക്ഷേത്രം

## വിദ്യാഭ്യാസ സ്ഥാപനങ്ങൾ
* ഗവൺമെൻറ് യു പി സ്കൂൾ മുട്ടാർ
* സെൻറ് ജോര്ജ് ഹയർ സെക്കണ്ടറി സ്കൂൾ മുട്ടാർ

## ഇതും കൂടി കാണുക
* മുട്ടാർ ഗ്രാമപഞ്ചായത്ത്

## അവലംബം
* http://lsgkerala.in/muttarpanchayat/about/  
* http://lsgkerala.in/muttarpanchayat/history/
കേരളനാട്

thumb|കേരളനാട് ദ്വൈവാരികയുടെ പുറം ചട്ട
കൊച്ചിയിൽ നിന്ന് പ്രസിദ്ധീകരിക്കുന്ന ഒരു ദ്വൈവാരികയാണ് **കേരളനാട്**. കെ.എ. ധർമ്മജൻ 1967-ലാണ് ഈ പ്രസിദ്ധീകരണം സ്ഥാപിച്ചത്. പി.വി. കുര്യൻ ഈ മാഗസിനിൽ ലേഖനമെഴുതിയിരുന്നു. 

നിലവിൽ പള്ളുരുത്തി സുബൈർ എന്ന പത്രപ്രവർത്തകനാണ് ചീഫ് എഡിറ്റർ. 

## അവലംബം

വർഗ്ഗം:ദ്വൈവാരികകൾ
വർഗ്ഗം:മലയാളദ്വൈവാരികകൾ
വീശുവല

thumb|വീശു വല.jpg|thumb|300px|വീശു വല,കുട്ടനാട്ടിലെ  ഒരു തോട്ടിൽ നിന്നും , ആലപ്പുഴ
ചെറു മത്സ്യങ്ങൾ മുതൽ  വലിയ മത്സ്യങ്ങളെ വരെ പിടിക്കാൻ ഉപയോഗിക്കുന്ന വലയാണ് **വീശുവല** എന്ന് പറയപ്പെടുന്നത്. ചെറിയ കണ്ണികൾ ഉള്ള വല മുതൽ വീശുവലകൾ ലഭ്യമാണ്. 5 മുഴം മുതൽ 11 മുഴം വരെ നീളമുള്ള വലകൾ ഉണ്ട്. കരയിൽ നിന്നും വള്ളത്തിൽ നിന്നും ഈ വല ഉപയോഗിച്ച് മീനിനെ പിടിക്കാൻ സാധിക്കും.

## ചിത്രശാല

പ്രമാണം:വീശു വല By Manojk.jpg|വീശു വല,കുറ്റൂർ തോടിൽ നിന്ന്(പുഴയ്ക്കൽ പുഴ), തൃശ്ശൂർ
File:Kerala fisherman.jpg|
Image:BarradaLagoa canal fishersman.png|ബ്രസീലിൽ നിന്ന്
File:A fisherman casting a net.jpg|
Image:Lac_S%C3%A9lingu%C3%A92.jpg|
Image:Normal_Atos-7-059.jpg|ഇറ്റലിയിൽ നിന്ന്


## അവലംബം

## പുറത്തേക്കുള്ള കണ്ണി

* വിശുവല എറിയുന്നതെങ്ങനെ യൂട്യൂബിൽ.

 

വർഗ്ഗം:മത്സ്യബന്ധനോപകരണങ്ങൾ
വർഗ്ഗം:പലതരം വലകൾ
എ.എം. തോമസ്

ജവഹർലാൽ നെഹ്റു, ലാൽബഹദൂർ ശാസ്ത്രി, ഇന്ദിരാഗാന്ധി എന്നിവരുടെ മന്ത്രിസഭകളിൽ അംഗമായിരുന്ന മലയാളിയാണ് **എ.എം. തോമസ്**. (മരണം: 2004 ഏപ്രിൽ 27) 

## ജീവിതരേഖ
സാധാരണ കർഷക കുടുംബത്തിലാണ് ഇദ്ദേഹം ജനിച്ചത്.  കൊച്ചിയിൽ വിശ്രമജീവിതം നയിക്കുകയായിരുന്ന ഇദ്ദേഹം 2004-ൽ തന്റെ 92-ആം വയസ്സിൽ മരണമടഞ്ഞു. നാൽ ആണ്മക്കളും അഞ്ച് പെണ്മക്കളുമടക്കം  ഇദ്ദേഹത്തിന് ഒൻപതു മക്കളുണ്ടായിരുന്നു.

## ഔദ്യോഗിക പദവികൾ
നിയമ വിദ്യാർത്ഥിയായിരിക്കുമ്പോൾ ഗാന്ധിജിയുടെ ആഹ്വാനമനുസ്സരിച്ച് മദ്രാസ് യൂണിവേഴ്സിറ്റിയിൽ സമരപരിപാടികൾക്ക് നേതൃത്വം നൽകുകയുണ്ടായി. പഠനത്തിനുശേഷം കേരള ഹൈക്കോടതിയിൽ അഭിഭാഷകനായി ജോലിയാരംഭിച്ച ഇദ്ദേഹത്തെ രാഷ്ട്രീയത്തിലേക്ക് നയിച്ചത് കെ.പി. മാധവൻ നായരും പനമ്പിള്ളി ഗോവിന്ദ മേനോനും ആയിരുന്നു. പ്രജാമണ്ഡലത്തിൽ പ്രവർത്തിച്ചിരുന്ന ഇദ്ദേഹം 1948-ൽ കൊച്ചി നിയമസഭാംഗമാവുകയും തിരു-കൊച്ചി സംയോജനത്തോടെ സഭയുടെ സ്പീക്കറാവുകയും ചെയ്തു. എറണാകുളം ലോകസഭാ മണ്ഡലത്തിൽ നിന്ന് എം.പി. മേനോനെ തോൽപിച്ചു കൊണ്ടാണ് 1952-ൽ ആദ്യമായി ഇദ്ദേഹം ലോക്സഭാംഗമായത്. 1957-ലും 1962-ലും എറണാകുളത്തെ പ്രതിനിധീകരിച്ചു. 57-ലെ നെഹ്റു മന്ത്രിസഭയിൽ കൃഷി വകുപ്പിലെ ഉപമന്ത്രിയും 62-ൽ സഹമന്ത്രിയുമായി. 64-ലെ ഇന്ദിരാഗാന്ധി മന്ത്രിസഭയിൽ പ്രതിരോധ വകുപ്പ് സഹമന്ത്രിയായിരുന്നു.

1967 മുതൽ 71 വരെ ഇദ്ദേഹം ഓസ്ട്രേലിയയിൽ ഇന്ത്യൻ ഹൈക്കമ്മീഷണറായിരുന്നു. സാംബിയ, ബോട്സ്വാന എന്നിവിടങ്ങളിലും ഇദ്ദേഹം നയതന്ത്രപ്രതിനിധിയായിരുന്നു. ‘ആഫ്രിക്കൻ ഗാന്ധി’ എന്ന് കെന്നത്ത് കൌണ്ട ഇദ്ദേഹത്തെ വിശേഷിപ്പിക്കുകയുണ്ടായി.

1976-ൽ ഇദ്ദേഹം ഖാദി വില്ലേജ് ആന്റ് ഇൻഡസ്ട്രീസ് കമ്മീഷന്റെ ചെയർമാനായി നിയമിതനായി. 77-ൽ ഇദ്ദേഹം കൊച്ചിൻ റിഫൈനറിയുടെ ചെയർമാമുമായി. എറണാകുളം ഗാന്ധി ഭവൻ,  ഭാരതീയ വിദ്യാഭവൻ, എന്നീ സ്ഥാപനങ്ങളുടെ പ്രവർത്തനങ്ങളിലും സജീവമായിരുന്നു.

## തിരഞ്ഞെടുപ്പുകൾ

## അവലംബം
ചൊവ്വര പരമേശ്വരൻ

പത്രപ്രവർത്തകൻ , സമരനേതാവ്, സ്വാതന്ത്ര്യ സമരപ്പോരാളി, യുക്തിവാദി, പരിഷ്കർത്താവ്, തൊഴിലാളിപ്രവർത്തകൻ, പരിഭാഷകൻ എന്നീ മേഖലകളിൽ പ്രസിദ്ധനായ വ്യക്തിയാണ് **ചൊവ്വര പരമേശ്വരൻ** (മരണം: 1968 ഡിസംബർ 20). ഇദ്ദേഹം മാതൃഭൂമിയുടെ ലേഖകനായിരുന്നു. 1942-ൽ മുൻമുഖ്യമന്ത്രി സി. അച്യുത മേനോനൊപ്പം ഇദ്ദേഹം തടവിൽ കഴിഞ്ഞിട്ടുണ്ട്. ‘ചൊവ്വരഗാന്ധി’ എന്ന് ഇദ്ദേഹത്തെ വിളിച്ചിരുന്നു. പത്രപ്രവർത്തകരുടെ സംഘടനയിൽ പ്രധാന പങ്കുവഹിച്ച ഇദ്ദേഹം പത്രപ്രവർത്തകർക്ക് ലഭിക്കേണ്ട അവകാശങ്ങൾക്കായി ഇദ്ദേഹം മുൻകൈയെടുത്തിരുന്നു. 

1923-ൽ പാലക്കാട് നടന്ന കേരളസംസ്ഥാന രാഷ്ട്രീയ സമ്മേളനത്തിൽ പങ്കെടുത്തിരുന്നു. ഇദ്ദേഹം 1924-ൽ വൈക്കം സത്യാഗ്രഹത്തിലും 1930ൽ സിവിൽ നിയമലംഘന പ്രസ്ഥാനത്തിലും, 1942-ൽ ക്വിറ്റിന്ത്യാ സമരത്തിലും പങ്കെടുത്തിരുന്നു. സ്വാതന്ത്ര്യലബ്ധിക്കുശേഷം മാതൃഭൂമി തിരുവനന്തപുരം ബ്യൂറോയിൽ 1949 മുതൽ ജോലി ചെയ്യാൻ തുടങ്ങി. 1968 ഡിസംബർ 20ന് അന്തരിച്ചു. 

## ചൊവ്വര പരമേശ്വരൻ പുരസ്കാരം
കേരള പ്രസ്സ് അക്കാദമി ഇദ്ദേഹത്തിന്റെ ബഹുമാനാർത്ഥം ചൊവ്വര പരമേശ്വരൻ പുരസ്കാരം നൽകിവരുന്നുണ്ട്. കൊച്ചിയിലെ ചൊവ്വര പരമേശ്വരൻ സ്മാരക സമിതിയാണ് അവാർഡ് ഏർപ്പെടുത്തിയത്. 

## അവലംബം

വർഗ്ഗം:1968-ൽ മരിച്ചവർ
വർഗ്ഗം:ഡിസംബർ 20-ന് മരിച്ചവർ
വർഗ്ഗം:യുക്തിവാദികൾ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
വർഗ്ഗം:പത്രപ്രവർത്തകർ
വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
പൈങ്ങോട്ടൂർ

കേരളത്തിലെ എറണാകുളം ജില്ലയിലെ പൈങ്ങോട്ടൂർ ഗ്രാമപഞ്ചായത്തിന്റെ ആസ്ഥാനമാണ് **പൈങ്ങോട്ടൂർ** ഗ്രാമം. 

## അധികാരപരിധികൾ
* പാർലമെന്റ് മണ്ഡലം -
* നിയമസഭ മണ്ഡലം - 
* വിദ്യഭ്യാസ ഉപജില്ല - 
* വിദ്യഭ്യാസ ജില്ല - 
* വില്ലേജ് - കടവൂർ (എറണാകുളം)
* പോലിസ് സ്റ്റേഷൻ - പോത്താനിക്കാട് 

## പ്രധാന സ്ഥാപനങ്ങൾ
* പൈങ്ങോട്ടൂർ സെന്റ് ആന്റണീസ് കാത്തലിക് ചർച്ച്

## എത്തിച്ചേരാനുള്ള വഴി
റോഡ് വഴി - കോതമംഗലം,മൂവാറ്റുപുഴ,തൊടുപുഴ 

റെയിൽ വഴി - അടുത്തുള്ള റെയിൽ‌വേ സ്റ്റേഷൻ ആലുവ, അങ്കമാലി എന്നിവയാണ്.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം)

## സമീപ ഗ്രാമങ്ങൾ

* ആയങ്കര
* ചാത്തമറ്റം
* കടവൂർ
* മണിപ്പാറ
* പുന്നമറ്റം

## ചിത്രശാല

File:Paingottoor_Catholic_Church_-_പൈങ്ങോട്ടൂർ_കാത്തലിക്_ചർച്ച്.JPG|പൈങ്ങോട്ടൂർ സെന്റ് ആന്റണീസ് കാത്തലിക് ചർച്ച്
ആർ.കെ. റാവു

സ്വാതന്ത്ര സമര സേനാനി, ബഹുഭാഷാ പണ്ഡിതൻ, കേന്ദ്ര സാഹിത്യ അക്കാദമി അവാർഡ് ജേതാവ് എന്നിങ്ങനെ പല രീതിയിൽ പ്രശസ്തനായിരുന്ന വ്യക്തിയാണ് **ആർ.കെ. റാവു** എന്നറിയപ്പെട്ടിരുന്ന **രഘുനാഥ് കൃഷ്ണ റാവു**. ഇദ്ദേഹം സെന്റ് ആൽബർട്സ് കോളേജിലെ ഹിന്ദി വിഭാഗം പ്രഫസറായിരുന്നു. 

വിധവാ വിവാഹം നടത്തി ഇദ്ദേഹം കേരളത്തിലെ സാമൂഹിക പരിഷ്കരണ പ്രസ്ഥാനത്തിൽ പങ്കാളിയായിട്ടുണ്ട്. സ്വാതന്ത്ര സമരത്തിന്റെ ഭാഗമായി ഏഴുമാസം ബാംഗ്ലൂരിൽ ഇദ്ദേഹം ജയിലിലാക്കപ്പെട്ടിരുന്നു.

## കൃതികൾ
ഇദ്ദേഹം കൊങ്കണി ഭാഷയിൽ 12 പുസ്തകങ്ങൾ രചിച്ചിട്ടുണ്ട്.
* ജ്ഞാനപ്പാനയുടെ കൊങ്കണി വിവർത്തനം
* തിരുക്കുറളിന്റെ കൊങ്കണി പരിഭാഷ
* വൈക്കം മുഹമ്മദ് ബഷീറിന്റെ ഏതാണ്ട് എല്ലാ രചനകളും ഇദ്ദേഹം ഗോവയിൽ നിന്നിറങ്ങുന്ന ജാഗ് മാസികയിൽ തർജ്ജമ ചെയ്ത് പ്രസിദ്ധീകരിച്ചിട്ടുണ്ട്. ഇദ്ദേഹത്തിന്റെ ബഷീർ കൃതികളുടെ തർജ്ജമ കൊങ്കണി സാഹിത്യ അക്കാദമി *ബഷീറാല്യോ കനിയോ* എന്ന പേരിൽ പ്രസിദ്ധീകരിച്ചിട്ടുണ്ട്. 

## പുരസ്കാരങ്ങൾ
* 1991-ൽ രണ്ടിടങ്ങഴിയുടെ കൊങ്കണി തർജ്ജമയ്ക്ക് (*ദോൺ ദാങ്ക്ലി ഭാത്*) ഇദ്ദേഹത്തിന് സാഹിത്യ അക്കാദമി പുരസ്കാരം ലഭിക്കുകയുണ്ടായി. 

## സ്ഥാനങ്ങൾ
* കൊങ്കണി ഭാഷാ ഇൻസ്റ്റിറ്റ്യൂട്ട് തലവൻ. 1975-ൽ ഇദ്ദേഹമാണ് കൊങ്കണി ഭാഷാ ഇൻസ്റ്റിറ്റ്യൂട്ട് സ്ഥാപിച്ചത്.
* ഭാഷാ ന്യൂനപക്ഷ കമ്മീഷനിൽ അഞ്ചുവർഷം കൊങ്കണി ഭാഷാ പ്രതിനിധി. 

## അവലംബം
മച്ബൂസ്

ഗൾഫ്‌ രാജ്യങ്ങളിൽ കഴിക്കുന്ന പ്രധാന ഭക്ഷണങ്ങളിൽ ഒന്നാണ് **മച്ബൂസ്**. അത്താഴത്തിനും ഉച്ചഭക്ഷണമായും ആണ് ഇത് കഴിക്കുന്നത്‌.  ഐക്യ അറബ് എമിറേറ്റുകൾ, ഖത്തർ, കുവൈറ്റ്, ബഹറിൻ എന്നി രാജ്യങ്ങളിൽ ഇതിനെ മച്ബൂസ് എന്നും സൗദി അറേബ്യയിൽ **കബ്സ** എന്ന് അറിയപ്പെടുന്നു . ആട്, കോഴി, മീൻ എന്നിവ എല്ലാം ഉപയോഗിച്ച് മച്ബൂസ് ഉണ്ടാക്കാം. 

കബ്സ എന്നും അറിയപ്പെടുന്ന ഈ വിഭവത്തിന്റെ ഉത്ഭവം യെമനിൽ നിന്നുമാണെന്നു കരുതപ്പെടുന്നു.

## അവലംബങ്ങൾ

## സ്രോതസ്സുകൾ
* Lamb Machboos kuwaiti
* Chicken machboos 
* Fish Machboos Bahrain
സ്റ്റീഫൻ എഡ്ബർഗ്

സ്വീഡൻകാരനായ ടെന്നീസ് കളിക്കാരനാണ് **സ്റ്റിഫൻ എഡ്ബർഗ്** (ജനനം : 19 ജനുവരി 1966).1985 മുതൽ 1996 വരെയുള്ള വർഷങ്ങളിൽ 6 ഗ്രാൻഡ് സ്ളാം വ്യക്തിഗത കിരീടങ്ങളും 3 പുരുഷഡബിൾ കിരീടങ്ങളും സ്റ്റിഫൻ എഡ്ബർഗ് നേടിയിട്ടുണ്ട്. കൂടാതെ ജൂനിയർ  ഗ്രാൻഡ്സ്ലാം നേടിയിട്ടുള്ള ഏക കളിക്കാരനുമാണ്.ഈകാലയളവിലെ എ.ടി.പി റാങ്കിങ്ങിൽ (ATP Rankings)ഒന്നാം നമ്പർ കളിക്കാരനുമായിരുന്നു എഡ്ബർഗ്.1984 ലെ ഒളിമ്പിക്സിൽ ടെന്നീസ് പ്രദർശനമത്സരത്തിൽ സ്വീഡനുവേണ്ടി വ്യക്തിഗത സ്വർണ്ണമെഡലും എഡ്ബർഗ് കരസ്ഥമാക്കുകയുണ്ടായി.

## റെക്കോർഡുകൾ
* These records were attained in Open Era of tennis.
* Records in **bold** indicate peer-less achievements.

## അവലംബം

വർഗ്ഗം:ടെന്നീസ് കളിക്കാർ
വർഗ്ഗം:1966-ൽ ജനിച്ചവർ
വർഗ്ഗം:ജനുവരി 19-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
പുന്നേക്കാട്

കേരളത്തിലെ എറണാകുളം ജില്ലയിലെ കീരംപാറ ഗ്രാമപഞ്ചായത്തിലെ ഒരു ഗ്രാമമാണ് **പുന്നേക്കാട്**.പുന്നേക്കാടിൻ്റെ പഴയ പേര് പുന്നൈമറ്റം എന്നാകുന്നു. 1860 ലെ   തിരുവതാംകൂർ രേഖകളിൽ പറവൂര് മുതൽ പുന്നമറ്റം വരെയുള്ള കാളവണ്ടി  പാതയേപ്പറ്റി പരമാർശമുണ്ട്. 1904 ൽ വല്ലം മുതൽ പുന്നമറ്റം വരെ റോഡ് നിർമ്മിക്കുവാൻ പദ്ധതിയിടുന്നതും പരമാർശമുണ്ട്. പുന്നേക്കാടിന് സമീപമുള്ള തട്ടേക്കാട് പുരാതന നഗരമായ തട്ടൈയൂര് ആയിരുന്നതിനാൽ പുന്നൈമറ്റം എന്നതും പുരാതന ജനവാസ മേഖല ആയിരുന്നിരിക്കാം. പ്രകൃതി ക്ഷോഭങ്ങളും വസൂരിയും മുലം തകർന്നടിഞ്ഞ ഒരു പുരാതന ജനവാസ മേഖല  ആയിരുന്നിരിക്കാം.

## അധികാരപരിധികൾ
* പാർലമെന്റ് മണ്ഡലം -
* നിയമസഭ മണ്ഡലം - കോതമംഗലം
* വിദ്യഭ്യാസ ഉപജില്ല - 
* വിദ്യഭ്യാസ ജില്ല - കോതമംഗലം
* വില്ലേജ് - 
* പോലിസ് സ്റ്റേഷൻ -

## പ്രധാന സ്ഥാപനങ്ങൾ
* സെന്റ് ജോർജ് ഗത്‌സിമോൻ യാക്കോബായ പള്ളി, പുന്നേക്കാട് 

## എത്തിച്ചേരാനുള്ള വഴി
റോഡ് വഴി - കോതമംഗലം, തട്ടേക്കാട് വഴിയിലാണ് പുന്നേക്കാട് സ്ഥിതി ചെയ്യുന്നത്.

റെയിൽ വഴി - അടുത്തുള്ള റെയിൽ‌വേ സ്റ്റേഷൻ ആലുവ, അങ്കമാലി എന്നിവയാണ്.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം)

## സമീപ ഗ്രാമങ്ങൾ

* ഞായപ്പിള്ളി
* ഇഞ്ചത്തൊട്ടി - ഇഞ്ചത്തൊട്ടി തൂക്കുപാലം കാണുക
* തട്ടേക്കാട് - ഡോ. സാലിം അലി പക്ഷിസങ്കേതം, തട്ടേക്കാട്‌ കാണുക
* ഭൂതത്താൻ കെട്ട്
* പൂയംകുട്ടി
* തുണ്ടത്തിൽ
* വടാട്ടുപാറ
* ഇടമലയാർ
* മാമലക്കണ്ടം
* ഉരുളന്തണ്ണി
* കീരംപാറ

## ചിത്രശാല

പ്രമാണം:Punnekad - പുന്നേക്കാട്.JPG|പുന്നേക്കാട് കവല
പ്രമാണം:Punnekadu Jacobite Church - പുന്നേക്കാട് യാക്കോബായ പള്ളി.JPG|പുന്നേക്കാട് യാക്കോബായ പള്ളി
പ്രമാണം:Punnekad Kappela, Kothamangalam - പുന്നേക്കാട് കപ്പേള.jpg
ടോണി ചമ്മിണി

കേരളത്തിലെ ഒരു പൊതുപ്രവർത്തകനാണ് **ടോണി ചമ്മിണി**.  2010 മുതൽ കൊച്ചിൻ കോർപ്പറേഷന്റെ മേയറാണ് ഇദ്ദേഹം.

ഇദ്ദേഹം കൊച്ചിയിൽ മേയറാകുന്ന ഏറ്റവും പ്രായം കുറഞ്ഞ വ്യക്തിയാണ്. 32  വർഷങ്ങൾക്കുശേഷം കോൺഗ്രസ്സിന് കോർപ്പറേഷൻ ഭരണം ലഭിച്ചപ്പോഴാണ് ഇദ്ദേഹം മേയറായത്. 

## ജീവിതരേഖ

## രാഷ്ട്രീയജീവിതം
കെ.എസ്.യു. ജില്ലാ സെക്രട്ടറി, സെൻറ് ആൽബർട്‌സ് കോളേജ് യൂണിയൻജനറൽ സെക്രട്ടറി, മഹാത്മാഗാന്ധി യൂണിവേഴ്‌സിറ്റി യൂണിയൻ കൗൺസിലർ, യൂത്ത് കോൺഗ്രസ്സ് സംസ്ഥാന ജനറൽ സെക്രട്ടറി സ്ഥാനം എന്നീ പദവികൾ ഇദ്ദേഹം വഹിച്ചിട്ടുണ്ട്. ഡി.സി.സി. ജനറൽ സെക്രട്ടറിയായി നിയമിതനായിരുന്നു. 2000-ൽ കതൃക്കടവ് നിന്ന് കൗൺസിലറായി തിരഞ്ഞെടുക്കപ്പെട്ടിരുന്നു.

2010-ൽ കതൃക്കടവിൽ നിന്ന് 1745 വോട്ടുകൾക്ക് ജയിച്ച ഇദ്ദേഹം മേയറായി തിരഞ്ഞെടുക്കപ്പെടുകയായിരുന്നു. കൗണിസിലിൽ ആകെയുള്ള 74 സീറ്റിൽ 56 സീറ്റുകളും ഈ തിരഞ്ഞെടുപ്പിൽ യു.ഡി.എഫിനാണ് ലഭിച്ചത്.

## അവലംബം

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കൊച്ചിയുടെ മേയർമാർ
ജോൺ മക്കൻറോ

അമേരിയ്ക്കൻ ടെന്നീസ് കളിക്കാരനായിരുന്ന **ജോൺ പാട്രിക് മക്കൻറോ** പശ്ചിമ  ജർമ്മനിയിലെ  വീസ്ബീഡനിൽ 1959 ഫെബ്രുവരി 16 നു ജനിച്ചു .പിന്നീട് പിതാവിന്റെ ഉദ്യോഗാർത്ഥം അമേരിയ്ക്കയിലേയ്ക്കു താമസം മാറുകയാണുണ്ടായത്.മക്കൻറോ 3 വിംബിൾഡൺ,4 യു.എസ്. ഓപ്പൺ അടക്കം 7ഗ്രാൻഡ് സ്ളാം വ്യക്തിഗതകിരീടങ്ങൾ നേടിയിട്ടുണ്ട്. പുരുഷന്മാരുടെ 9 ഡബിൾസ് കിരീടവും ,ഒരു മിക്സഡ് ഡബിൾസ് വിജയവും തന്റെ ടെന്നീസ് ജീവിതത്തിൽ കരസ്ഥമാക്കുകയുണ്ടായി. കളിക്കളത്തിലെ വിവാദങ്ങൾ മക്കൻറോയെ മറ്റുകളിക്കാരിൽ നിന്നു തികച്ചും വ്യത്യസ്തനാക്കി. 1981 ൽവിംബിൾഡണിൽ വച്ച് അമ്പയർക്കു നേരെയുണ്ടായ തർക്കം വിവാദമായിരുന്നു. 1990 ലെ ഓസ്ട്രേലിയൻ ഓപ്പണിൽ നിന്നും അയോഗ്യനാക്കിയതും ഇത്തരം പെരുമാറ്റങ്ങളെത്തുടർന്നായിരുന്നു. ഡേവിസ് കപ്പിൽ അമേരിയ്ക്കൻ സംഘത്തെയും  
മക്കൻറോ നയിയ്ക്കുകയുണ്ടായി.പ്രൊഫഷണൽ ടെന്നീസിൽ നിന്നു വിരമിച്ചതിനു ശേഷം ഏ.ടി.പി. ചാമ്പ്യൻസ് ടൂറിൽ പങ്കെടുക്കുകയുണ്ടായി.

## ബഹുമതികൾ
*ITF World Champion:1981, 1983, 1984
*ATP player of the year: 1981, 1983, 1984
*ATP most improved player: 1978
*World Number 1 Male Player

## അവലംബം

വർഗ്ഗം:ടെന്നീസ് കളിക്കാർ
വർഗ്ഗം:അമേരിക്കൻ ടെന്നീസ് കളിക്കാർ
വർഗ്ഗം:1959-ൽ ജനിച്ചവർ
വർഗ്ഗം:ഫെബ്രുവരി 16-ന് ജനിച്ചവർ
കെ. മോഹനൻ

കേരളത്തിൽ നിന്നുള്ള മുൻ രാജ്യസഭാംഗവും മുതിർന്ന പത്ര പ്രവർത്തകനുമാണ് **കെ. മോഹനൻ** (ജനനം: 5 ഏപ്രിൽ 1940). ദേശാഭിമാനി പത്രത്തിന്റ റസിഡന്റ് എഡിറ്ററും ജനറൽ എഡിറ്ററും ആയിരുന്നു. സി.പി.ഐ.എം സംസ്ഥാന കമ്മിറ്റി അംഗമായും പ്രവർത്തിച്ചിട്ടുണ്ട്.
## ജീവിതരേഖ
ആലപ്പുഴ ജില്ലയിലെ കാർത്തികപള്ളി തൃക്കുന്നപ്പുഴയിൽ കലവറ കൃഷ്ണപിള്ളയുടെയും കുട്ടിയമ്മയുടെയും മകനായി ജനിച്ചു.
കേരള നിയമ സഭയുടെ ആദ്യ സ്പീക്കറായിരുന്ന ആർ. ശങ്കരനാരായണൻ തമ്പി അമ്മാവനായിരുന്നു. യൂണിവേഴ്സിറ്റി കോളേജിൽ നിന്ന് സാമ്പത്തികശാസ്ത്രത്തിൽ ബിരുദം നേടി. ദേശാഭിമാനിയിൽ പത്രപ്രവർത്തകനായി ചേർന്നു. ദീർഘകാലം നിയമസഭാ റിപ്പോർട്ടറായി പ്രവർത്തിച്ചു. തലസ്ഥാനി എന്ന പേരിൽ ശ്രദ്ധേയമായ ആക്ഷേപഹാസ്യ പരമ്പര കൈകാര്യം ചെയ്തിരുന്നു.  ഇ.എം.എസിന്റെ പേഴ്സണൽ അസിസ്റ്റന്റും ഇ.കെ. നായനാരുടെ പൊളിറ്റിക്കൽ സെക്രട്ടറിയുമായി പ്രവർത്തിച്ചു. രണ്ടു തവണ കേരള പ്രസ് അക്കാദമി അധ്യക്ഷനായി.02 ജൂലൈ 1982 മുതൽ 01 ജൂലൈ 1988 വരെ രാജ്യസഭാംഗം ആയിരുന്നു.

## പുരസ്കാരങ്ങൾ
*കേസരി സ്മാരക പുരസ്കാരം
*കേരള പ്രസ് അക്കാദമി അവാർഡ്
*വിജയരാഘവൻ പുരസ്കാരം
## അവലംബം


വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:പത്രപ്രവർത്തകർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:1940-ൽ ജനിച്ചവർ
വർഗ്ഗം:ഏപ്രിൽ 5-ന് ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
പാൽമൗണ്ട് ഫാംസ് ഇന്ത്യ ലിമിറ്റഡ്

കേരളത്തിൽ ഇടുക്കിയിൽ ആരംഭിക്കാനിരിക്കുന്ന ക്ഷീരോത്പാദക സംരംഭമാണ് **പാൽമൗണ്ട് ഫാംസ് ഇന്ത്യ ലിമിറ്റഡ്**. എമർജിങ് കേരളയുടെ ഭാഗമായാണ് പദ്ധതി രൂപം കൊണ്ടത്. 250 കോടി രൂപ പ്രാഥമിക ചെലവ് കണക്കാക്കുന്ന പദ്ധതി നാല് ഘട്ടങ്ങളിലായി പൂർത്തീകരിക്കാനാണ് ഉദ്ദേശിച്ചിരിക്കുന്നത്. പദ്ധതിയുടെ ആദ്യഘട്ടം ഈ സാമ്പത്തിക വർഷം തന്നെ ആരംഭിക്കും. 500 പേർക്കു പ്രത്യക്ഷമായും 15,000 പേർക്ക് പരോക്ഷമായും തൊഴിൽ നൽകുന്നതാണ് പദ്ധതി.  
## അവലംബം
രാജമല്ലി (ചലച്ചിത്രം)

ജനതാ പ്രൊഡക്ഷനു വെണ്ടി ആർ.എസ്. പ്രഭു നിർമിച്ച മലയാളചലച്ചിത്രമാണ് **രാജമല്ലി**.  ഇതിന്റെ സാങ്കേതിക ഉപദേഷ്ടാവായി വിൻസന്റ് പ്രവർത്തിച്ചു.  ചന്ദ്രതാരാ പിക്ചേഴ് വിതരണം നിർവഹിച്ച രാജമല്ലി 1965 സെപ്റ്റംബർ 3-നു പ്രദർശനം തുടങ്ങി.

## കഥാസാരം
നാട്ടിൻ പുറത്തെത്തിയ ജന്മിയുടെ പുത്രി രാജമല്ലിയും കുടിയാൻ പാണ്ടന്റെ മകൻ വീരമണിയും പ്രേമബദ്ധരായി. വീരമണി ഓടക്കുഴലും വായിച്ച് അലയുന്നവനാണ്.  രാജമല്ലിയുടെ തോഴിമാരെ ചെളി വാരിയെറിഞ്ഞതിനാൽ വീരമണിയുടെ അച്ഛൻ പാണ്ടനെ ജന്മിയുടെ ആൾക്കാർ മർദ്ദിച്ച് അവശനാക്കി. ഒടിയും മന്ത്രവാദവും മറ്റും വശമുള്ള ഗിരിവർഗ്ഗക്കാരുടെ അടുത്ത് വീരമണി അച്ഛനുമായെത്തി.  കൊള്ളക്കാരുടെ നേതാവായ ഗുരുവിനും പാണ്ടനെ രക്ഷിക്കാനായില്ല. വീരമണി ആ സംഘത്തിൽ ചേരുകയും ചെയ്തു. ആയോധനമുറകളിൽ വീര്യവാനായ വീരമണിയോട് മുഖ്യ കൊള്ളക്കാരൻ രുദ്രനു വിരോധമായി. ഗുരുവിനും ജന്മിയോട് പ്രതികാരമുണ്ട്,​അയാൾ ജന്മിയെ കൊല്ലിച്ചു, രാജമല്ലിയെ തടവുകാരിയായി പിടിച്ചു. കാളിയ്ക്കു ബലിയർപ്പിക്കാൻ അവളെ തെരഞ്ഞെടുത്തു. അച്ചന്റെ മരണത്തിനുത്തരവാദി വീരമണിയാണെന്നു ധരിച്ച രാജമല്ലി അവനെ വെറുത്തു. രുദ്രനു രാജമല്ലിയെ വേൾക്കാൻ മോഹമായി. തമ്മിൽ പൊരുതി ജയിക്കുന്നവനു അവളെ വേൾക്കാമെന്ന് ഗുരു നിർദ്ദേശിച്ചു. അങ്കത്തിൽ വീരമണി ജയിച്ചു.  വീരമണി രാജമല്ലിയെ വിവാഹം കഴിച്ചു. അയാൾ നല്ലവനെന്നു രാജമല്ലിയ്ക്കു ബോദ്ധ്യപ്പെട്ടു.

ഗുരു തന്റെ അനന്താരാവകാ‍ശിയായി വീരമണിയെ നിർദ്ദേശിച്ചതോടെ രുദ്രന്റെ ആൾക്കാർ ഗുരുവിനെ കത്തിയെറിഞ്ഞ് കൊലപ്പെടുത്തി. രാജമല്ലി പ്രസവത്തോടെ മരിച്ചു. കുഞ്ഞിനു മുലപ്പാൽ കൊടുക്കാൻ ഒരു സ്ത്രീയെ നിയോഗിച്ചു, പിന്നെ അവളുടെ കയ്യിൽത്തന്നെ വളർത്താനേൽ‌പ്പിച്ചു.  പോലീസുകാർ വീരമണിയെ വളഞ്ഞു പിടിച്ചു, കീഴടങ്ങാൻ അയാൾ തീരുമാനിച്ചും കഴിഞ്ഞിരുന്നു.  പക്ഷെ പിന്തുടർന്നു വന്ന രുദ്രന്റെ വെടിയേറ്റ് വീരമണി മരിച്ചു.  നിയമപാലകർ രുദ്രനേയും കൊള്ളക്കാരേയും പിടികൂടി സ്ഥലത്ത് സമാധാനം പുനഃസ്ഥാപിച്ചു.

## താരനിര

 

## പിന്നണിഗായകർ
*എ.എം. രാജ
*കെ.ജെ. യേശുദാസ്
*പി. ലീല
*എസ്. ജാനകി

## അണിയറപ്രവർത്തകർ
*ബാനർ - ജനതാ പ്രൊഡക്ഷൻസ്
*വിതരണം -  ചന്ദ്രതാരാ പിക്ചേഴ്സ്
*കഥ, തിരക്കഥ, സംഭാഷണം - മുതുകുളം രാഘവൻ പിള്ള
*സംവിധാനം - ആർ എസ് പ്രഭു
*നിർമ്മാണം - ആർ എസ് പ്രഭു
*ഛായാഗ്രഹണം -  എ വെങ്കിട്ട്
*ചിത്രസംയോജനം - ജി വെങ്കിട്ടരാമൻ
*അസിസ്റ്റന്റ് സംവിധായകൻ - പെരുവാരം ചന്ദ്രശേഖരൻ
*കലാസംവിധാനം - എസ് കൊന്നനാട്
*നിശ്ചലഛായാഗ്രഹണം - ശോഭന തൃശൂർ
*ഗനരചന - പി ഭാസ്ക്കരൻ
*സംഗീതം - ബി എ ചിദംബരനാഥ്

## ഈ ചിത്രത്തിലെ ഗാനങ്ങൾ

## അവലംബം

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:പ്രേം നസീർ-ശാരദ ജോഡി
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ആർ എസ് പ്രഭു നിർമ്മിച്ച  ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
മുള്ളുകാര

**കാക്കമരം, സരളമരം, ചരള്, മുള്ളൂരമരം, ചെറകഞ്ഞി** എന്നെല്ലാം അറിയപ്പെടുന്ന ഒരു മരമാണ് **മുള്ളുകാര**. . തടിയിൽ മുള്ളുകളുള്ള ഈ മരം 18 മീറ്റർ വരെ ഉയരം വയ്ക്കും. പശ്ചിമഘട്ടത്തിലും ഇന്തോ-മലേഷ്യയിലും കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.ebotany.org/4DCGI/Detail:5:248970:0

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഇയാൻ ബെൽ

**ഇയാൻ ബെൽ** (ജനനം:11 ഏപ്രിൽ 1982, കവൻട്രി, വെസ്റ്റ് മിഡ്ലാൻഡ്, യുണൈറ്റഡ് കിങ്ഡം) ഒരു ഇംഗ്ലീഷ് അന്താരാഷ്ട്ര ക്രിക്കറ്റ് കളിക്കാരനാണ്. കൗണ്ടി ക്രിക്കറ്റിൽ *വാർവിക്ഷൈർ* ടീമിനുവേണ്ടിയാണ് അദ്ദേഹം കളിക്കുന്നത്. ഒരു വലംകൈയ്യൻ മധ്യനിര ബാറ്റ്സ്മാനും, വലംകൈയ്യൻ മീഡിയം പേസ് ബൗളറുമാണ് അദ്ദേഹം. മികച്ച ഒരു ഫീൽഡർ കൂടിയാണ് അദ്ദേഹം. 2004ലാണ് അദ്ദേഹം അന്താരാഷ്ട്ര ക്രിക്കറ്റിൽ അരങ്ങേറ്റം കുറിച്ചത്. 17 ടെസ്റ്റ് ശതകങ്ങളും, 3 ഏകദിന ശതകങ്ങളും അദ്ദേഹം നേടിയിട്ടുണ്ട്. ടെസ്റ്റ് പദവിയുള്ള എല്ലാ രാജ്യങ്ങൾക്കുമെതിരെ ടെസ്റ്റിൽ സെഞ്ച്വറി നേടിയിട്ടുള്ള ചുരുക്കം ചില കളിക്കാരിൽ ഒരാളാണ് അദ്ദേഹം.
## സ്ഥിതിവിവരങ്ങൾ
### ടെസ്റ്റ് ക്രിക്കറ്റിൽ
#### ടെസ്റ്റ് ക്രിക്കറ്റ് ശതകങ്ങൾ

#### ടെസ്റ്റ് പ്രകടനങ്ങൾ: എതിരാളികളുടെ അടിസ്ഥാനത്തിൽ

### ഏകദിന ക്രിക്കറ്റിൽ
#### ഏകദിന ക്രിക്കറ്റ് ശതകങ്ങൾ

#### ഏകദിന പ്രകടനങ്ങൾ: എതിരാളികളുടെ അടിസ്ഥാനത്തിൽ

## അവലംബം

വർഗ്ഗം:ഇംഗ്ലീഷ് ക്രിക്കറ്റ് കളിക്കാർ
വർഗ്ഗം:1982-ൽ ജനിച്ചവർ
തുമ്പോലാർച്ച (ചലച്ചിത്രം)

1974ൽ പ്രദർശനത്തിനെത്തിയ മലയാളചിത്രമാണ് **തുമ്പോലാർച്ച**. എക്സൽ പ്രൊഡക്ഷൻസിന്റെ ബാനറിൽ കുഞ്ചാക്കോയാണ് ഈ ചിത്രം സംവിധാനം ചെയ്തത്. വടക്കൻപാട്ടിലെ വീരനായികയായ തുമ്പോലാർച്ചയുടെ വീരകഥയ്ക്ക് ശാരംഗപാണിയാണ് ചലച്ചിത്രഭാഷ്യം നല്കിയത്. 1974 ആഗസ്റ്റ് 23നു എക്സൽ പ്രൊഡക്ഷൻസ് ഈ ചിത്രം പ്രദർശനശാലകളിലെത്തിച്ചു.

## അഭിനേതാക്കൾ

## അണിയറ പ്രവർത്തകർ

## ഗാനങ്ങൾ
വയലാർ രാമവർമ്മ രചിച്ച് ദേവരാജൻ ഈണം പകർന്ന 8 ഗാനങ്ങളാണ് ഈ ചിത്രത്തിൽ ഉൾപ്പെടുത്തിയിരുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ

വർഗ്ഗം:1974-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:വയലാറിന്റെ ഗാനങ്ങൾ: വർഗ്ഗം: 
വർഗ്ഗം:വർഗ്ഗം:ശാരംഗപാണി കഥ എഴുതിയ ചലച്ചിത്രങ്ങൾ വർഗ്ഗം:ശാരംഗപാണി സംഭാഷണം എഴുതിയ ചലച്ചിത്രങ്ങൾ വർഗ്ഗം:ശാരംഗപാവർഗ്ഗം: വർഗ്ഗം:
ഇയാൻ ഹീലി

**ഇയാൻ ഹീലി** (ജനനം: 30 ഏപ്രിൽ 1964, ബ്രിസ്ബേൻ, ഓസ്ട്രേലിയ) ഒരു മുൻ ഓസ്ട്രേലിയൻ അന്താരാഷ്ട്ര ക്രിക്കറ്റ് കളിക്കാരനാണ്. മികച്ച ഒരു വിക്കറ്റ് കീപ്പറും, ഒരു നല്ല വലംകൈയ്യൻ മധ്യനിര ബാറ്റ്സ്മാനുമായിരുന്നു അദ്ദേഹം. 1988ലാണ് അദ്ദേഹം അന്താരാഷ്ട്ര ക്രിക്കറ്റിൽ അരങ്ങേറ്റം കുറിച്ചത്. പിന്നീട് മികച്ച വിക്കറ്റ് കീപ്പിങ് പ്രകടനങ്ങളിലൂടെയും, മികച്ച കുറച്ച് ബാറ്റിങ് പ്രകടനങ്ങളിലൂടെയും ടീമിന്റെ ഒരു അവിഭാജ്യ ഘടകമായി അദ്ദേഹം മാറി. 1996-97 കാലഘട്ടത്തിൽ ഏതാനും മത്സരങ്ങളിൽ അദ്ദേഹം ടീമിനെ നയിച്ചിട്ടുണ്ട്. 1999ൽ ടെസ്റ്റ് ക്രിക്കറ്റിൽ നിന്ന് വിരമിക്കുമ്പോഴേക്കും,395 പുറത്താക്കലുകളുമായി ടെസ്റ്റിൽ ഏറ്റവും അധികം പുറത്താക്കലുകളുള്ള വിക്കറ്റ് കീപ്പർ എന്ന റെക്കോഡ് അദ്ദേഹത്തിന്റെ പേരിലായിരുന്നു. പിന്നീട് ആ റെക്കോഡ് ദക്ഷിണാഫ്രിക്കൻ കീപ്പർ മാർക്ക് ബൂഷേയും, ഓസ്ട്രേലിയൻ കീപ്പർ ആദം ഗിൽക്രിസ്റ്റും മറികടന്നു.
## മികച്ച പ്രകടനങ്ങൾ
### [[ടെസ്റ്റ് ക്രിക്കറ്റ്]] ശതകങ്ങൾ

## അവലംബം

വർഗ്ഗം:ഓസ്ട്രേലിയൻ ക്രിക്കറ്റ് ടീം നായകന്മാർ
വർഗ്ഗം:1964-ൽ ജനിച്ചവർ
ഷെൻസൊയു 10

ചൈനയുടെ ബഹിരാകാശ പദ്ധതിയായ  ഷെൻസൊയു പരമ്പരയിലെ പത്താമത്തെ ബഹിരാകാശ വാഹനമാണ് **ഷെൻസൊയു 10**. 2013 ജൂണിൽ ചൈന വിജയകരമായി വിക്ഷേപിച്ചു. ഗോബി മരുഭൂമിയിൽ നിന്നായിരുന്നു വിക്ഷേപണം. നീ ഹൈഷെങ്, ഷാങ് സിയാഗ്വാങ്, വാങ് യാപിങ് (വനിത) എന്നീ മൂന്ന് സഞ്ചാരികൾ ഈ പേടകത്തിലുണ്ട്. ബഹിരാകാശ യാത്ര നടത്തുന്ന രണ്ടാമത്തെ ചൈനീസ് വനിതയാണ് വാങ് യാപിങ്. രണ്ടു ദിവസത്തിന് ശേഷം ബഹിരാകാശ നിലയമായ ടിയാൻഗോങ്ങ്‌ 1 മായി ഷെൻസൊയു 10 സന്ധിച്ചു.  നേരത്തെ നാലു തവണ മനുഷ്യനെ  ചൈന ബഹിരാകാശത്തെത്തിച്ചിരുന്നു..

## യാത്രികർ

## ശാസ്ത്രപ്രഭാഷണം
ടിയാൻഗോങ്ങ്‌ 1 സ്പേസ് ലബോറട്ടറിയിലെത്തിയ സംഘത്തിലെ വാങ്‌യാപിങ് ഭൂമിയിലുള്ള വിദ്യാർത്ഥികളുമായി വീഡിയോയിൽ ആശയവിനിമയം നടത്തിയിരുന്നു. 
## അവലംബം

## പുറം കണ്ണികൾ

* Shenzhou 10 Launch Campaign 
* Build-up to the Shenzhou 10 mission 
* Shenzhou Launch Windows 
* 
* Shenzhou Manned Spacecraft Programme

വർഗ്ഗം:ചൈനയുടെ ബഹിരാകാശപേടകങ്ങൾ
നക്ഷത്രക്കണ്ടൽ

സൊനറേഷ്യേസി ജനുസ്സിൽ പെട്ട ഒരു കണ്ടൽ ഇനമാണ് **നക്ഷത്രക്കണ്ടൽ** . ചക്കരക്കണ്ടൽ  ചെടികളോട് ഏറെ സാമ്യമുണ്ട്. ഇവയ്ക്കും മറ്റു കണ്ടലുകളെപ്പോലെ ജലനിരപ്പിനു മുകളിൽ പൊന്തി നിൽക്കുന്ന ശ്വസന വേരുകളുണ്ട്. പൂക്കൾക്ക് നല്ല വെളുത്ത നിറമാണ്. ജനുവരി മുതൽ ഏപ്രിൽ മാസങ്ങൾ വരെയാണ് പൂക്കാലം. ആഗസ്ത് മാസം മുതൽ കായ്ക്കൾ കണ്ടു തുടങ്ങും. കായ്ക്കൾക്ക് നക്ഷത്ര ആകൃതിയാണ്.

## പേരിനു പിന്നിൽ
വിത്തിന്റെ പിൻ ഭാഗത്ത് ദളങ്ങൾ നക്ഷത്രത്തിന്റേതിനു സമാനമായി കാണപ്പെടുന്നതു കൊണ്ട് ഈ പേര്.

## അവലംബം


## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കണ്ടലുകൾ
വർഗ്ഗം:കേരളത്തിലെ സസ്യജാലം
ചക്കരക്കണ്ടൽ

ലിത്രേസീ സസ്യകുടുംബത്തിൽപ്പെട്ട ഒരു കണ്ടൽ ഇനമാണ് **ചക്കരക്കണ്ടൽ**,  **ആപ്പിൾ കണ്ടൽ** അഥവാ **ബ്ലാത്തിക്കണ്ടൽ** . ഉപ്പിന്റെ അതി ഗാഢതയില്ലാത്ത പ്രദേശങ്ങളിൽ കൂട്ടമായി കാണപ്പെടുന്നു. വെള്ളത്തിനു മുകളിൽ പൊന്തി നിൽക്കുന്ന അനേകം ശ്വസന വേരുകൾ ഇവയുടെ സവിശേഷതയാണ്. 20 മീറ്ററോള ഉയരം വയ്ക്കുന്ന ഈ മരത്തിന്റെ തടിക്ക് 50 സെന്റിമീറ്റർ വരെ വ്യാസം ഉണ്ടാവാം. ആഫ്രിക്ക മുതൽ ഇന്തോനേഷ്യ വരെ മധ്യരേഖാപ്രദേശങ്ങളിലെ വേലിയേറ്റത്തിൽ ചെളിനിറഞ്ഞസമതലങ്ങളിൽ വളരുന്നു.

മാലദ്വീപിലെ നാടോടിക്കഥയുടെ വിഷയം തന്നെ ഈ മരമാണ്. ഏഷ്യയിലെമ്പാടും മിന്നാമിനുങ്ങുകൾ ഈ മരത്തിൽ കൂട്ടം ചേരാറുണ്ട്. നിശാശലഭങ്ങളുടെയും പ്രാണികളുടെയും ഭക്ഷണവുമാണിത്.

## ഉപയോഗങ്ങൾ
ഭക്ഷ്യയോഗ്യമായ ഇതിന്റെ ഇലകളും പഴങ്ങളും മാലദ്വീപ് പോലെയുള്ള രാജ്യങ്ങളിൽ ഭക്ഷണമായി ഉപയോഗിക്കുന്നുണ്ട്. തേങ്ങാപ്പാലിന്റെ കൂടെ ഇതിന്റെ പഴത്തിന്റെ മാംസളമായ ഭാഗവും ചേർത്ത് ശ്രീലങ്കയിൽ ഒരു മിൽക്ക്ഷേക്ക് ഉണ്ടാക്കി ഉപയോഗിക്കുന്നു.. തൽസമയം ഉണ്ടാക്കിയ ഈ വിഭവം ഈ മരം നന്നായി വളരുന്ന് തെക്കൻ ശ്രീലങ്കയിലെ ടൂറിസ്റ്റ് കേന്ദ്രങ്ങളിലെ വിഭവമാണ്. തേങ്ങയോടും പഞ്ചസാരയോടും ഒപ്പം മാലദ്വീപിൽ ഇതിന്റെ പഴങ്ങൾ ഉപയോഗിക്കുന്നു.

## കേരളത്തിൽ
പൂർണ്ണവളർച്ചയെത്തിയ മരത്തിന്റെ ചുറ്റും 250 മുതൽ 400 വരെ ഓറഞ്ചുനിറത്തോടുകൂടിയ ശ്വസനവേരുകൾ കാണാം. വലിയപൂക്കൾ പിങ്കുനിറത്തിലുള്ളവയാണ്. കായകൾ പമ്പരം പോലെ വട്ടത്തിലുള്ളവയും. കണ്ടൽക്കാടുകളിൽ ഇവയുടെ എണ്ണം പൊതുവേ കുറവാണെങ്കിലും വടക്കേ മലബാറിലെ കുപ്പം പുഴയിലെ തെക്കുമ്പാട് തുരുത്തിലും തലശ്ശേരിയിലും കോഴിക്കോടിനടുത്തും വൻമരങ്ങളടക്കം ധാരാളമായി കണ്ടുവരുന്നു. കാലിത്തീറ്റക്കായി ഇലകൾ വൻതോതിൽ ശേഖരിക്കുന്നുണ്ട്. നല്ല പോഷണഗുണമുള്ള ഇതിന്റെ ഇല കന്നുകാലികളിൽ പാൽ ഉദ്പാദനം വർദ്ധിക്കാൻ കാരണമാവുന്നുണ്ട്. തടി വീടുണ്ടാക്കാനും വിറകിനും ഉപയോഗിക്കുന്നു. കായ കറികളിൽ ഇടാറുണ്ട്. വിനാഗിരിയുടെ ഉൽപ്പാദനത്തിനും വിരകളെ നിയന്ത്രിക്കാനും ഈ ചെടി ഉപയോഗിച്ചുവരുന്നു.

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.wildsingapore.com/wildfacts/plants/mangrove/sonneratia/caseolaris.htm Wild Singapore - Berembang *Sonneratia caseolaris*

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:കണ്ടലുകൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
വിമലഗിരി പള്ളി, കോട്ടയം

കേരളത്തിലെ ഏറ്റവും ഉയരമുള്ള ക്രിസ്ത്യൻ പള്ളിയാണ് കോട്ടയം നഗരത്തിലെ റെയിൽവേ സ്റ്റേഷനടുത്ത് സ്ഥിതി ചെയ്യുന്ന **വിമലഗിരി പള്ളി** 

ഗ്രോത്തിക് ഘടനയിലാണ് വിമലഗിരിപ്പള്ളി രൂപകല്പന ചെയ്യപ്പെട്ടിരിക്കുന്നത്. 1956-ൽ തറക്കല്ലിട്ട പള്ളിയുടെ നിർമ്മാണം 1964-ലാണ് പൂർത്തിയാകുന്നത്. 172 അടിയാണ് ഇതിന്റെ ഉയരം. 

## അവലംബം

## പുറത്തേക്കുള്ള കണ്ണികൾ
വിമലഗിരി പള്ളി - പനോരമ - വെർച്വൽ ടൂർ  

വർഗ്ഗം:കോട്ടയം ജില്ലയിലെ ക്രിസ്ത്യൻ പള്ളികൾ
സിക്കിൽ സിസ്റ്റേഴ്സ്

**സിക്കിൽ സിസ്റ്റേഴ്സ്** എന്നറിയപ്പെടുന്ന പുല്ലാങ്കുഴൽ വാദകരായ **സിക്കിൽ കുഞ്ഞുമണിയും സിക്കിൽ നീലയും** 1962 മുതൽ പുല്ലാങ്കുഴൽ കച്ചേരികൾ നടത്തി വരുന്ന സഹോദരിമാരായിരുന്നു. മ്രുദംഗവാദകനായിരുന്ന അഴിയൂർ നടേശഅയ്യരായിരുന്നു അവരുടെ പിതാവ്. മാതുലനായ നാരായണ അയ്യരായിരുന്നു സിക്കിൽ കുഞ്ഞുമണിയെ പുല്ലാങ്കുഴലിന്റെ ബാലപാഠങ്ങൾ അഭ്യസിപ്പിച്ചത്. നീലയെ സംഗീത പാഠങ്ങൾ അഭ്യസിപ്പിച്ചത് സഹോദരിയായ കുഞ്ഞുമണിയും ആണ്. കുഞ്ഞുമണിയും നീലയും അവരുടെ ഒൻപതാം വയസ്സിലും എട്ടാം വയസ്സിലും കച്ചേരികൾ അവതരിപ്പിയ്ക്കാൻ തുടങ്ങിയിരുന്നു. ഓൾ  ഇന്ത്യാ റേഡിയോയുടെ മുതിർന്ന കലാകാരികൾ  എന്ന നിലയിലും പരിപാടികൾ അവതരിപ്പിച്ചിരുന്നു. ഭാരതത്തിനുള്ളിലും, വിദേശത്തുമായി ഓട്ടേറെ കച്ചേരികൾ അവതരിപ്പിച്ചിട്ടുണ്ട്. സിക്കിൽ കുഞ്ഞുമണി  2010 നവംബർ 13 നു ചെന്നൈയിൽ തന്റെ എൺപതാം  വയസ്സിൽ അന്തരിച്ചു.

## ബഹുമതികൾ
* *[[പദ്മശ്രീ]]* - 2004
* *[[സംഗീതകലാനിധി]]* - 2002
* *[[കലൈമാമണി]]* തമിഴ്നാട് സർക്കാർ  - 1973
* *[[സംഗീതനാടക അക്കാദമി അവാർഡ്]]* - 1989.

## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:പത്മശ്രീ പുരസ്കാരം ലഭിച്ചവർ
സവായ്

രാജസ്ഥാനിലെ രാജാക്കൻമാരുടെ പേരിനോടൊപ്പം ഉപയോഗിക്കുന്ന ഒരു ബഹുമതിയാണ് **സവായ്** (). ഹിന്ദിയിലെ ഒന്നേകാൽ എന്നർത്ഥമുള്ള *സവാ* () എന്ന വാക്കിൽനിന്നാണ് ഇതിന്റെ ഉൽപ്പത്തി. രാജാവ് സാധാരണ ഒരു മനുഷ്യനേക്കാൾ അധികം വിലയുള്ളവനാണെന്ന് ഇതിലൂടെ സൂചിപ്പിക്കുന്നു.

വർഗ്ഗം:ബഹുമതികൾ
വർഗ്ഗം:സ്ഥാനപ്പേരുകൾ
റോസി (ചലച്ചിത്രം)

പി.എൻ. മേനോന്റെ കഥക്ക് എം കെ മണി തിരക്കഥയും പി.ജെ. ആന്റണി സംഭാഷണവും രചിച്ച് വൃന്ദാവൻ പിക്ചേഴ്സിനു വേണ്ടി     പി.എൻ. മേനോൻ സംവിധാനം ചെയ്ത മണിസ്വാമി നിർമിച്ച മലയാളചലച്ചിത്രമാണ് **റോസി**. കഥ, തിരക്കഥ സംഭാഷണം ഇവയെല്ലാംപി.ജെ. ആന്റണി ആണ് ചെയ്തതെന്നും കാണുന്നുണ്ട്.  1965 ജൂൺ 4-നു പ്രദർശനം തുടങ്ങിയ ''റോസിയുടെ വിതരണവും വൃന്ദാവൻ പിക്ചേസ് തന്നെ നടത്തി.

## കഥാസാരം
ഔസേപ്പിന്റെ കൂടെത്താമസിക്കുന്ന തോമയും ഔസേപ്പിന്റെ മകൾ റോസിയും പ്രണയബദ്ധരാണ്. സ്നേഹവാനായ അയൽക്കാരൻ കാസിം റോസിയ്ക്കു വേണ്ടി വാദിച്ചു. ഔസേപ്പ് അവസാനം കല്യാണത്തിനു സമ്മതിച്ചു. കാസിമിന്റെ മകൾ നബീസയുടെ കാമുകൻ സലിമും റോസിയ്ക്ക് പിന്തുണയുണ്ട്.  കല്യാണം കഴിഞ്ഞതോടെ തോമയും റോസിയും മറ്റൊരു മലയോര ഗ്രാമത്തിൽ കുടിയേറി. പോലീസിനെ കാണുമ്പോഴെല്ലം ഭീതിദനാകുന്ന തോമയ്ക്ക് പൂർവ്വചരിത്രത്തിൽ ഒരു രഹസ്യമുണ്ട്. സഹോദരിയെ മാനഭംഗപ്പെടുത്താൻ വന്ന മുതലാളിയുമായി ഏറ്റുമുട്ടിയപ്പോൾ മുതലാളി മരിക്കുകയാണുണ്ടായത്.നിരപരാധി എങ്കിലും കൊലക്കുറ്റം തോമയുടെ തലയിലാണ്. ഗർഭിണിയായ റോസി അവശനിലയിലാണ്. പരിചയക്കാരനായ പോലീസ് ശങ്കരൻ നായർക്ക് തോമയെ അറസ്റ്റ് ചെയ്യാതിരിക്കാൻ വയ്യ. പ്രസവത്തോടെ റോസി മരിയ്ക്കുമ്പോൾ ആ കുഞ്ഞിന്റെ കരച്ചിൽ പ്രതിദ്ധ്വനിക്കുന്ന അന്തരീക്ഷത്തിൽ തോമയെ കൊണ്ടുപോകുന്ന പോലീസ് ജീപ്പ് അകലുന്നു.

## താരനിര

## പിന്നണിഗായകർ
*കെ.ജെ. യേശുദാസ്
*കെ.പി. ഉദയഭാനു
*എൽ.ആർ. ഈശ്വരി
*പി. ലീല

## അണിയറ പ്രവർത്തകർ
*കഥ - പി.എൻ. മേനോൻ
*തിരക്കഥ - എം.കെ. മണി
*സംഭാഷണം -  പി.ജെ. ആന്റണി
*സംവിധാനം - പി.എൻ. മേനോൻ
*നിർമ്മാണം -  എം.കെ. മണിസ്വാമി
*ഛായാഗ്രഹണം -  ഇ.എൻ. ബാലകൃഷ്ണൻ
*ചിത്രസംയോജനം -  എം.ജി. വെങ്കടേഷ്, എസ്. മണി
*അസോസിയേറ്റ് സംവിധായകൻ -  ബേബി
*നിശ്ചലഛായാഗ്രഹണം - പി ഡേവിഡ്
*ഗാനരചന - പി. ഭാസ്ക്കരൻ
*സംഗീതം -  ജോബ്

## പാട്ടരങ്ങ്
ഗാനങ്ങൾ : പി. ഭാസ്കരൻ
ഈണം :  ജോബ്

## കുറിപ്പുകൾ
 കവിയൂർ പൊന്നമ്മ നായികയായി അഭിനയിച്ച ഈ ചിത്രത്തിന്റെ സെറ്റിൽ വച്ചാണ് ഈ ചിത്രത്തിന്റെ നിർമ്മാതാവായ പിന്നീട് പൊന്നമ്മയുടെ ഭർത്താവുമായ മണിസ്വാമി കവിയൂർപൊന്നമ്മയെ തന്റെ ജീവിതത്തിലേക്ക് ക്ഷണിച്ചത്. 
## അവലംബം

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:ജോബ് സംഗീതം നൽകിയ ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- ജോബ് ഗാനങ്ങൾ
വർഗ്ഗം:പി.എൻ. മേനോൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:മണിസാമി നിർമ്മിച്ച ചലച്ചിത്രങ്ങൾ
വർഗ്ഗം:ഇ.എൻ. ബാലകൃഷ്ണൻ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:കവിയൂർ പൊന്നമ്മ അഭിനയിച്ച ചലച്ചിത്രങ്ങൾ
ഷേർ-ഇ-ബംഗ്ല ക്രിക്കറ്റ് സ്റ്റേഡിയം

ബംഗ്ലാദേശിലെ ധാക്കയിൽ സ്ഥിതിചെയ്യുന്ന ഒരു അന്താരാഷ്ട്ര ക്രിക്കറ്റ് സ്റ്റേഡിയമാണ് **ഷേർ-ഇ-ബംഗ്ല ക്രിക്കറ്റ് സ്റ്റേഡിയം**. മിർപൂർ സ്റ്റേഡിയം എന്ന് ഈ സ്റ്റേഡിയം അറിയപ്പെടാറുണ്ട്. 2006ലാണ് ഈ സ്റ്റേഡിയം പണികഴിപ്പിച്ചത്. 26000 കാണികളെ ഉൾക്കൊള്ളാനുള്ള ശേഷി ഈ സ്റ്റേഡിയത്തിനുണ്ട്. 2007 മേയ് 25ന് നടന്ന ബംഗ്ലാദേശ്-ഇന്ത്യ ടെസ്റ്റ് മത്സരമായിരുന്നു ഈ ഗ്രൗണ്ടിലെ ആദ്യ അന്താരാഷ്ട്ര മത്സരം. 2011ലെ ലോകകപ്പ് ക്രിക്കറ്റിന്റെ വേദികളിലൊന്നായിരുന്നു ഈ സ്റ്റേഡിയം. 2012ലെ ഏഷ്യാ കപ്പ് ക്രിക്കറ്റിനും ഈ സ്റ്റേഡിയം വേദിയായി.

## അവലംബം

വർഗ്ഗം:ബംഗ്ലാദേശിലെ ക്രിക്കറ്റ് സ്റ്റേഡിയങ്ങൾ
എൻ. രമണി

കർണ്ണാടകസംഗീതരങ്ങത്തെ ഒരു ഓടക്കുഴൽ വാദകനായിരുന്നു **നടേശൻ രമണി** അഥവാ **എൻ രമണി**. തമിഴ്നാട്ടിലെ തിരുവാരൂരിൽ 1934 -ൽ രമണി പിറന്നു. പിതാമഹനായ അഴിയൂർ നാരായണ അയ്യരായിരുന്നു സംഗീതത്തിന്റെ ബാലപാഠങ്ങൾ രമണിയെ അഭ്യസിപ്പിച്ചത്. പുല്ലാങ്കുഴൽ കച്ചേരികൾ നടത്തി വരുന്ന സഹോദരിമാരായിരുന്ന സിക്കിൽ സഹോദരിമാരുടെയും ഗുരു അഴിയൂർ നാരായണ അയ്യർ തന്നെയായിരുന്നു. സിക്കിൾ ശിങ്കാരവെല്ലാർ ക്ഷേത്രത്തിലായിരുന്നു രമണിയുടെ അരങ്ങേറ്റം. വീണ, വയലിൻ വായനയിലും അദ്ദേഹം പ്രശസ്തനായിരുന്നു. പുല്ലാങ്കുഴൽ രംഗത്തെ അതികായനായിരുന്ന മാലിയുടെ ശിഷ്യത്വവും രമണി സ്വീകരിക്കുകയുണ്ടായി. ഹിന്ദുസ്ഥാനി സംഗീതജ്ഞനായ പന്നലാൽ ഘോഷ്, കർണ്ണാടക സംഗീതജ്ഞനായ ജി.എൻ.ബാലസുബ്രഹ്മണ്യത്തിന്റെ ശൈലികളും രമണി പ്രയോഗിയ്ക്കുകയുണ്ടായിട്ടുണ്ട്.ട്രിവാൻഡ്രം വെങ്കട്ടരാമൻ, ലാൽഗുഡി ജി. ജയരാമൻ എന്നിവർക്കൊപ്പം വേണു – വീണ – വയലിൻ എന്ന ആശയം വേദിയിൽ ആവിഷ്കരിച്ചു.

അർബുദരോഗബാധയെത്തുടർന്ന് ദീർഘകാലമായി ചികിത്സയിലായിരുന്ന രമണി 2015 ഒക്ടോബർ 9 ന് മൈലാപുർ ഇസബേൽ ആശു​പത്രിയിൽ വെച്ച് അന്തരിച്ചു.
## ബഹുമതികൾ
* പത്മശ്രീ
* സംഗീതകലാനിധി 
* യു.എസിലെ മേരിലാൻഡ് വാസൽ കോളജ് ഹോണററി പൗരത്വം 
## അവലംബം

## പുറം കണ്ണികൾ
*A Student's Description.
*Meeting of the Legends 
*MusicIndiaOnline 
*IndiaMusicInfo - Official Biography 
*Chowdiah & Parvathi Blogspot.com

വർഗ്ഗം:ഇന്ത്യൻ പുല്ലാങ്കുഴൽ വാദകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1934-ൽ ജനിച്ചവർ
വർഗ്ഗം:ഒക്ടോബർ 9-ന് മരിച്ചവർ
വർഗ്ഗം:2015-ൽ മരിച്ചവർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
മലതക്കാളിക്കീര

തെക്കേ അമേരിക്കൻ വംശജനായ ഒരു കുറ്റിച്ചെടിയാണ് **പൊട്ടപ്പാലച്ചെടി, കരിമ്പൊട്ടി, മൊട്ടാംബ്ലി, ഞൊട്ടയ്ക്ക, ഗോൾഡൻ ബറി** എന്നിങ്ങനെ മറ്റ് അനവധി പേരുകളിലും മലതക്കാളിക്കീര അറിയപ്പെടുന്നു.  . ദക്ഷിണാഫ്രിക്ക, അമേരിക്ക, ഇന്ത്യ, ചൈന എന്നിവിടങ്ങളിലാണ് പൊതുവായി ഈ സസ്യത്തെ കണ്ടുവരുന്നത്. കേരളത്തിൽ വർഷകാലത്ത് കാട്ടിലും തൊടിയിലുമൊക്കെയായി ഇവ ധാരാളമായി കാണാവുന്നതാണ്. കായയുടെ ഉള്ളിൽ കാണുന്ന ചെറിയതക്കാളി പോലെയുള്ള ഫലം തിന്നാൻ കൊള്ളുന്നതാണ്. വൈറ്റമിൻ സിയും എയും ഈ ചെടിയുടെ ഫലത്തിൽ ധാരാളമായി അടങ്ങിയിരിക്കുന്നു. ജൈവസംയുക്തളായ പോളിഫിനോൾ, കാറോടിനോയിഡ് എന്നിവ ഇതിൻറെ ഫലത്തിൽ അടങ്ങിയിരിക്കുന്നതിനാൽ രക്തസമ്മർദം നിയന്ത്രിക്കാൻ ഉപയോഗിക്കാറുണ്ട്. കാത്സ്യം, ഫോസ്ഫറസ് എന്നിവയും ഇതിലടങ്ങിയിരിക്കുന്നു. കൊഴുപ്പും കലോറിയും തീരെക്കുറവായ ഈ ഫലം പ്രമേഹ രോഗികൾക്കും ഉത്തമമാണ്. തെക്കെ അമേരിക്കയിൽ വന്യമായിക്കാണുന്ന ഈ ചെടി ഇപ്പോൾ വ്യാവസായിക അടിസ്ഥാനത്തിൽ കൃഷി ചെയ്യാറുണ്ട്. ഈ ചെടിയുടെ പഴമല്ലാതെയുള്ള ഭാഗങ്ങൾക്കെല്ലാം വിഷാംശമുണ്ട്.

## ഇതും കാണുക
*ഞൊടിഞെട്ട

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.nap.edu/openbook.php?record_id=1398&page=249
* http://www.ncbi.nlm.nih.gov/pubmed/15930727

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:കേരളത്തിലെ സസ്യജാലം
സ്വർണ്ണക്കണ്ടൽ

ബ്രുജൈറ ജനുസ്സിൽപ്പെട്ട  ഒരു കണ്ടലിനമാണ് **സ്വർണക്കണ്ടൽ**. . 10-15 മീറ്റർ വരെ ഉയരം വയ്ക്കും. ശുദ്ധജലസാന്നിധ്യം കൂടുതലായുള്ള കരപ്രദേശങ്ങളിലെ ഉറപ്പുള്ള ചെളിമണ്ണിലാണ് ഇവയെ പൊതുവേ കാണാറുള്ളത്. കടക്കണ്ടലിനോട് സമാനമായ ചെറിയ വേരുകളാണ്. ഓറഞ്ച്,മഞ്ഞ നിറങ്ങളിലുള്ള പുഷ്പദളങ്ങൾ ഉള്ളതുകൊണ്ടാണ് സ്വർണ്ണക്കണ്ടൽ എന്ന പേരുവീണത്.

## വിതരണം
ഇന്ത്യ,തെക്കുകിഴക്കൻ ഏഷ്യ, ഓസ്ട്രേലിയ എന്നിവിടങ്ങളിൽ കാണപ്പെടുന്നു. നന്നായി മഴ ലഭിക്കുന്ന ശുദ്ധജലസാന്നിധ്യമുള്ള പ്രദേശങ്ങളിലാണ് കണ്ടു വരുന്നത്.

## ഉപയോഗങ്ങൾ
തടി, വിറക്,ടാനിൻ എന്നിവയ്ക്ക് ഉപയോഗിക്കുന്നു. ഇല നല്ല കാലിത്തീറ്റയാണ്.

## അവലംബം
* 
* 


## പുറത്തേക്കുള്ള കണ്ണികൾ

വർഗ്ഗം:കണ്ടലുകൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
മട്ടിപ്പാൽ

പശ്ചിമഘട്ടതദ്ദേശവാസിയായ ഒരു മരമാണ് **മട്ടിപ്പാൽ**. . **രംഭമരം, നീർകുരുന്ന്, വെള്ളടമ്പ്‌, കുന്തിരിക്കം, വെളുപ്പുമരം, കാട്ടുകർപ്പൂരം, മലംകുമിഴ്‌** എന്നെല്ലാം പേരുകളുണ്ട്. 20 മീറ്ററോളം ഉയരം വയ്ക്കുന്ന ഈ മരം 1900 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. തെക്കെ പശ്ചിമഘട്ടത്തിലും ശ്രീലങ്കയിലുമാണ് മട്ടിപ്പാൽ കണ്ടുവരുന്നത്. ഇലയിൽ നിന്നും തടിയിൽ നിന്നും ഒരു എണ്ണ വേർതിരിച്ചെടുക്കാറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.iucnredlist.org/details/38018/0

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
മുളിംപാല

15 മീറ്ററോളം ഉയരം വയ്ക്കുന്ന ഒരു മരമാണ് **കോഴിവാലൻ** അഥവാ **മുളിംപാല**. . 600 മീറ്റർ മുതൽ 1500 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഉപദ്വീപ്

മൂന്നു വശവും ജലത്താൽ ചുറ്റപ്പെട്ട, എന്നാൽ വലിയ ഒരു കരഭാഗത്തോട് ബന്ധപ്പെട്ടു കിടക്കുന്ന ഭൂരൂപമാണ് **ഉപദ്വീപ്**. സാധാരണയായി ഒരു ഉപദ്വീപിനെ ചുറ്റുന്ന ജലഭാഗങ്ങൾ വലിയ ഒരു ജലാശയത്തിന്റെ തുടർച്ചയായുള്ള ഭാഗങ്ങളായിരിക്കും. വളരെ വലിയ ഭൂവിഭാഗങ്ങൾ - ഉദാഹരണത്തിന് ഇന്ത്യൻ ഉപദ്വീപ് - മുതൽ സ്പിറ്റുകൾ എന്നറിയപ്പെടുന്ന ജലത്തിലേക്ക് നീളുന്ന ചെറിയ ഭൂഭാഗങ്ങൾ വരെ ഉപദ്വീപ് എന്ന സംജ്ഞയിൽ ഉൾപ്പെടുന്നു.

## അവലംബങ്ങൾ

വർഗ്ഗം:ഭൂപ്രകൃതിശാസ്ത്രം
കണ്ണപ്പനുണ്ണി (ചലച്ചിത്രം)

1977ൽ പ്രദർശനത്തിനെത്തിയ മലയാളചിത്രമാണ് **കണ്ണപ്പനുണ്ണി**. ഉദയായുടെ ബാനറിൽ കുഞ്ചാക്കോയാണ് ഈ ചിത്രംസംവിധാനം ചെയ്തത്. വടക്കൻപാട്ടിലെ വീരനായകനായ കണ്ണപ്പനുണ്ണിയുടെ കഥയ്ക്ക് ശാരംഗപാണിയാണ് ചലച്ചിത്രഭാഷ്യം നല്കിയത്. 1977 ഏപ്രിൽ 7നു എക്സൽ പ്രൊഡക്ഷൻസ് ഈ ചിത്രം പ്രദർശനശാലകളിലെത്തിച്ചു. ഉദയായുടെ എഴുപത്തിയഞ്ചാമത്തെ ചിത്രമായിരുന്നു കണ്ണപ്പനുണ്ണി.

## അഭിനേതാക്കൾ
പ്രേം നസീറും ഷീലയും നായകനും നായികയുമായി ഒന്നിച്ചഭിനയിച്ച നൂറാമത് ചിത്രം എന്ന പ്രത്യേകതയുണ്ടായിരുന്നു കണ്ണപ്പനുണ്ണിക്ക്.

## അണിയറ പ്രവർത്തകർ

## ഗാനങ്ങൾ
പി. ഭാസ്കരൻ രചിച്ച്, കെ. രാഘവൻ ഈണമിട്ട പതിമ്മൂന്ന് ഗാനങ്ങളാണ് ഈ ചിത്രത്തിലുണ്ടായിരുന്നത്.

## അവലംബം

## പുറത്തേക്കുള്ള കണ്ണി
കണ്ണപ്പനുണ്ണി ചലച്ചിത്രം യുട്യൂബിൽ

വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ